"Ўзбекистон"нинг ҳам, "Ўқитувчи"нинг ҳам келажагига ишонмаётган ношир билан OzodSuhbat\n22 май 2022, Тошкент вақти: 15:22\nЎзбек ноширларининг Германиядаги кўргазмада тақдим этган китоблари -2019 йил\nЎзбекистон Республикаси президенти 27 октябрда имзолаган фармонга биноан давлатга қарашли 109 та газета, журнал ва нашриётлар хусусий секторга сотиладиган бўлди.\nФармонга биноан акция пакетлари хусусийлаштириладиган 274 та йирик корхона ва хўжалик бирлашмалари рўйхати мавжуд, лекин хусусийлаштириладиган газета, журнал ва нашриётлар рўйхати ҳозирча маълум эмас.\nФармонга 4- иловада сотувга қўйиладиган газета, журнал ва нашриётлар рўйхати Давлат мулкини сотишда тендер савдоларини ўтказиш бўйича давлат комиссияси раиси томонидан тасдиқланажаги айтилган.\nШундай бўлса-да, баъзи бир йирик нашриётларнинг сотувга қўйилиши ҳақида рўйхат эълон қилинмай туриб ҳам гапириш мумкин. Гап шундаки, жорий йилнинг 16 мартида президент Мирзиёев “Ноширлик ва матбаа соҳасини янада ривожлантиришга оид қўшимча чора-тадбирлар тўғрисида” қарор қабул қилган ва ўша ҳужжатда “Ўзбекистон” нашриёт-матбаа ижодий уйи”, “Ғафур Ғулом номидаги нашриёт-матбаа ижодий уйи” ва “Ўқитувчи” матбаа уйи” давлат корхоналари хусусийлаштирилиши айтилган.\nҲужжатда 2020 йилнинг 1 июлидан ноширлик фаолиятини лицензиялаш ҳамда матбаа фаолиятини амалга ошириш учун рухсат бериш тартиблари бекор қилиниши, ноширлик ва матбаа фаолиятини бошлаганлик ҳақида ваколатли органни хабардор этиш тизими жорий этилиши белгилаб қўйилган.\nШундай қилиб, Ўзбекистон президентининг 16 мартдаги қарори ҳамда 27 октябрдаги фармони билан яқин бир неча ой ичида мамлакатдаги энг йирик нашриётлар оз сонли хусусий нашриётлар қаторига қўшилиши мумкин.\nХўш, “Ўзбекистон”ни, “Ғафур Ғулом”ни ёки “Ўқитувчи”ни ким сотиб олади? Шу кунда ўзбекистонлик хусусий нашриёт эгаси қандай нафас оляпти, унинг нашриёти қандай ишлаяпти? Фойда борми ўзи бундай фаолиятдан? Бу нашриётлар чиқараётган маҳсулотни биров ўқияптими?\nШу ва шунга ўхшаш саволларни OzodSuhbat эшиттириши Ўзбекистондаги мустақил ноширлардан бирига берди. Ношир саволларимизга жавоб беришга фақат бир шарт билан - исми ва нашриёти номи айтилмаслиги шарти билан розилик берди.\nҚуйида ношир билан суҳбатни ўқишингиз мумкин.\n- Нашриётингиз тўлиқ хусусийми?\n- Ҳа, меники, тўлиқ хусусий.\n- Қандай адабиётларга ихтисослашган?\n- Бадиий китобларга. Фақат китоб. Адабий, илмий, санъат йўналишларида.\n- Босмахонангиз ҳам борми?\n- Бир йилда неча номда китоб чиқарасиз? Умумий тиражи қанча?\n- Бир йилда бир юз эллик-икки юз номга яқин китоб чиқарамиз. Тиражи ҳақида маълумот айтиш қийин. Чунки аксар қисмини 30, 50, 100 талаб чиқадиган китоблар ташкил этади. 1000, 2000, 3000 та ададда чиқадиганлари анча камайган.\n- 1000, 2000, 3000 та чиқадиганлари камайганининг сабаби нимада?\nБугунги кунда битта яхши тушлик 50 минг сўм атрофида. Битта яхши катта ҳажмли китоб эса, ундан арзонроқ.\n- Сабаби кўп. Авваламбор, ҳамманинг қўлида планшет, телефон, компьютер. қолаверса, халқимизда китоб ўқишга қизиқиш ҳам олдингидек эмас. одамлар ҳазми осон, тез тугайдиган, кайфиятни кўтарадиган маҳсулотларга ўч бўлиб боряпти. Ва энг муҳими, ўқишли китоблар ҳам кўп эмас. янги яхши асарлар кўп ёзилаётгани йўқ. Бугунги кунда битта яхши тушлик 50 минг сўм атрофида. Битта яхши катта ҳажмли китоб эса, ундан арзонроқ. аммо бир ойда битта шунақа китобга пул харжлаш одамларга негадир оғирлик қилади. Балки нархи оғирлик қилмас, аммо уни ўқиш керак-ку олгандан кейин. Ўқимас экан, олиб нима қилади? Хуллас, одамларда шунақа кайфият...\n- Балки китоб - қоғоз китоб - цивилизациянинг бир ҳодисаси сифатида ўз умрини яшаб бўлгандир?\nЖиддий мунозарали мавзуларни олиб ташлаймиз, қисқартирамиз, ўзгартирамиз...\n- Шунақа ваҳималарим ҳам йўқ эмас. Аммо яна ўйлаб қоламан, балки бу ўтиш давридир , деб.\n- Сиз нашр қиладиган китобларнинг, советча таъбир билан айтганда, "ғоявий-бадиий" қимматини ким белгилайди?\n- Муаллифлар "ғоя"ни энг олдин бозордан олади. Китоби сотилишини назарда тутиб ёзади. Кейин нашриётлар - биз белгилаймиз. Шахсан мен аҳлоқ-одоб, эътиқодий, сиёсий томонларига эътибор бераман. Жиддий мунозарали мавзуларни олиб ташлаймиз, қисқартирамиз, ўзгартирамиз... хуллас, шунақа.\n- Цензура? Давлатнинг қандайдир идораси томонидан назоратни назарда тутяпман...\nҲақиқатни айтишга, ёзишга қўрқаётганимиз рост.\n- Олдингидек жиддий цензура йўқ. Аммо юқори ташкилотлар нашриётлар нималарни нашр этаётганини кузатиб бориши, керак бўлганда, огоҳлантиришлар, чеклашлар бўлиши - ҳақиқат. Шахсан мен, қандай тушунасиз, билмадим, тўла, мутлақ эркинликка қаршиман. Биз эркинликни суиистеъмол қилиб юборамиз. Бизга ҳар бир соҳада адолатли қаттиққўл раҳбарлар керак. Қоғозда йўқ, аммо амалда бўлиб турган цензура бор. Ҳақиқатни айтишга, ёзишга қўрқаётганимиз рост. Аммо одамларнинг оғзини очиб қўйилса ҳам, бир бало... чунки ҳали баҳс, мунозара, ҳақгўйлик борасида маданиятдан анча узоқмиз. оддий Фэйсбук тармоғини кузатиб, шунга амин бўламан.\n- Неча йил бўлди нашриётингиз иш бошлаганига?\n- 2008 йил эди, адашмасам, нашриётга лицензия олганимиз.\n- Ишни биринчи президент даврида бошлаган экансиз. Ўшандан бери нима ўзгарди сизнинг ишингизда?\n- Биз бошлаган пайтлар нашриётга рухсат олиш жуда қийин эди. Икки йиллар деганда олганмиз рухсатни. Рухсатни олиб бўлиб ҳам нафас олиш енгиллашмасди. Балки масъулият жуда катта эди. Тўғри, цензура биз ноширликни бошлаган пайтда йўқ эди, аммо у энди ҳар биримизнинг ичимиздайди. Озгина хатолик билан йиллар мобайнида эришилган нашриёт ёпиб ташланиши мумкин эди. Шунинг-чун ҳамма қўрқиб нашр қиларди. Ҳозир эса, Худога шукурлар бўлсин, анча яхши-ку. рухсат олиш бемалол. Ишни юритиб биладиган кишилар бемалол очиши мумкин. Тўғри, биз кечроқ етишдик бу эркинликка. Масалан, Қозоғистонда 20 йиллар олдин шунақа қилиб қўйилганди.\n- Жумлани давом эттиринг: Ўзбекистонда хусусий нашриёт эгаси бўлиш осон, чунки...\n- ...рухсат олишда ҳеч қандай тўсқинлик йўқ.\n- Шу холосми?..\n- Энг асосий муаммо шу эди. Қолган майда-чуйда жиҳатлари ҳам бордир, аммо ҳозир эсимга келмаяпти.\n- Ўзбекистонда хусусий нашриёт эгаси бўлиш қийин, дедингиз...\nНашриётлар ўзини ўзи таъминлай олмайди.\n- Чунки нашриётлар ўзини ўзи таъминлай олмайди. Аввало, юқорида айтганимдай, китоб сотиб кун кўриш қийин. Бой бўлиш ҳақида-ку гап-сўз айтиш кулгули... Китобга эҳтиёж кундан -кунга пасайиб бормоқда. Айниқса, ҳозирги пандемия пайтида жуда пасайган. Ҳа, яна бир гап - нашриётлар, таҳририятлар 2020 йилнинг 1 апрелидан ҚҚС тўлайдиган бўлган. Аслида, маҳсулотларнинг адади кўп - 5 минг, 10 мингталаб бўлса, ҚҚС солиғига чидаш мумкин, аммо биздагига ўхшаб 100 та, 500 та чиқадиган бўлса, таннархни кўтариб юборади. таннарх кўтарилса, мижозга ҳам оғирлик қилади.\n- Президент Мирзиёевдай китоб ўқишни тарғиб қилиб келади. Ўша китобни нашр қилувчиларга ҳам енгиллик берилса, мантиқли бўлар эди. Сиз бир хусусий ношир сифатида сездингизми енгилликни, қандайдир имтиёзни?\n- Президентнинг ҳамма гапи юзада қолиб кетяпти. Ҳамма амаллар сохта.\n- Президентнинг ҳамма гапи юзада қолиб кетяпти. Ҳамма амаллар сохта. Фармонларнинг ижроси сохта, кўзбўямачиликдан бошқа нарса эмас. Енгиллик ҳақида юқорида айтгандай бўлдим: ҚҚСдан озод эдик. Ҳозир у енгиллик ҳам кетган. Одамларга китоб ўқигани учун мукофотлар берилди, ҳамма китобга ёпишиб қолди. Бермай қўйишувди, таққа тўхтади. Одамларимизда маърифат бўлса, бунақа хўжакўрсин ҳолатга тушмасдик. Мен истайман - китоблар ойнаи жаҳонда реклама қилинса, текинга! Кўчаларда яхши китобларнинг тарғибот-рекламалари осиб қўйилса. Масалан, баъзи китоб дўконлари қошида кутубхоналар ташкиллаштириляпти, аммо қизиқиб биттасидан сўрадим, юзтача китобдан икки-учтагинаси ўқишга олинган.\n- Президентнинг ўтган ҳафтадаги фармони билан бир қатор нашриётлар хусусийлаiтириладиган бўлди. Давлат нега бу чорага қўл урмоқда, деб ўйлайсиз?\nАста-секин давлат мулки қолмаяпти, бўлиб-бўлиб бериляпти ёки бўлиб-бўлиб олиняпти.\n- Аста-секин давлат мулки қолмаяпти, бўлиб-бўлиб бериляпти ёки бўлиб-бўлиб олиняпти.Ерлар сотиляпти, боғлар сотиляпти, бойликлар сотиляпти...\nАммо бу фармон керак эди, нашриётлар хусусий бўлгани яхши, чунки бизлар бундан буёғига бемалол рақобатлаша оламиз. Олдин, бир поғона паст турардик давлат нашриётларидан...\n- Хусусийлаштириладиган нашриётлар рўйхати президент фармонига иловаларда йўқ. Бироқ жорий йилнинг мартидаёқ "Ўзбекистон нашриёт-матбаа ижодий уйи”, “Ғафур Ғулом номидаги нашриёт-матбаа ижодий уйи” ва “Ўқитувчи матбаа уйи” каби монстр нашриётлар хусусийлаштирилиши маълум қилинган. Сиз шулардан бирини сотиб олган бўлармидингиз?..\n- Йўқ, маблағим бўлганда бошқа нарса, масалан, ер сотиб олган бўлардим. нашриётларнинг келажаги жудаям порлоқ эмасдек кўриняпти кўзимга.\n- Келажаги порлоқ бўлиши учун ҳукумат қандай чоралар кўриши керак?\n- Халқнинг маънавияти юксалиши учун барча чораларни кўриши керак. Агар одамларнинг савияси юксалса, нафақат нашриётлар, балки барча соҳалар гуллаб-яшнаб кетади. Аввало, таълимни бутунлай ислоҳ қилиш керак.


Деновда ходимларини пахтага мажбурлаган мансабдорларга чора кўрилди, Когонда фермерлар жаримага тортилди\nҲафта давомида Сурхондарё вилоятининг Денов туманида фуқароларнинг пахта теримига мажбурий тарзда йўналтирилгани маълум бўлган, Бухоро вилоятининг Когон туманида эса айни жараёнга болаларнинг жалб этилаётгани ҳақида хабар тарқалган эди.\nБандлик ва меҳнат муносабатлари вазирлигидан маълум қилишларича, мазкур ҳолатлар ўрганиб чиқилган ҳамда уч нафар мансабдор шахс ва икки фермер жаримага тортилган.\nДенов туманидаги ҳолат юзасидан\nДавлат меҳнат инспекциясининг Денов телекоммуникация боғланмасида ўтказган текширувларга кўра, унинг ишчилари: Х.Ботирова, Б.Қурбонов ва Д.Соатовалар пахта теримига мажбурий тарзда жалб этилган. Қонунчиликка зид ҳаракатлари сабаб ташкилот бошлиғи Маъмурий жавобгарлик тўғрисидаги кодекснинг 51-моддаси 1-қисмида кўрсатилган миқдорда (базавий ҳисоблаш миқдорининг 10 бараваридан 30 бараваригача) жаримага тортилди.\nДенов тумани чорвачиликни ривожлантириш ва ветеринария бўлими бошлиғи ҳам қўл остидаги ишчиларни пахта теримига жалб қилган. Шу сабабдан унга ҳам Маъмурий жавобгарлик тўғрисидаги кодексининг 51-моддаси 1-қисмида кўрсатилган миқдорда жарима белгиланган.\nДавлат меҳнат инспекциясининг ўрганишлари Денов тумани Маданият бўлими ходимларининг пахта теримига жалб қилинмаганини кўрсатди. Маълум бўлишича, улар 30 сентябрь куни «Ўқитувчи ва мураббийлар куни» муносабати билан теримчилар учун концерт дастурини уюштирган.\nШу куни Денов тумани Ободонлаштириш бошқармаси ходимлари ҳам пахта теримига жалб қилинмаган. 30 сентябрь куни улар ўзига бириктирилган ҳудудда ўзига юклатилган вазифани бажарган.\nДеновда бюджет ташкилотлари ходимлари пахтага жалб этилмоқда\nКогон туманидаги ҳолат юзасидан\nДавлат меҳнат инспекциясининг ўрганишлари Когон тумани «Алиноз Шергирон» ва «Барно Баҳром» фермер хўжалигидаги пахта терими жараёнларига вояга етмаган мактаб ўқувчилари жалб қилинмаганини кўрсатди.\nАниқланишича, болалар пахта далалари атрофида чорва моллари учун ўт терган, шунингдек ота-оналарига тушлик учун егулик олиб келган. Ўзбекистон қонунчилигида болалар меҳнатига йўл қўйилмаслиги қатъий белгиланган. Шунга қарамай, мазкур вазиятга беэътибор бўлгани сабаб, «Алиноз Шергирон» ва «Барно Баҳром» фермер хўжалиги раҳбарлари Маъмурий жавобгарлик тўғрисидаги кодекснинг 49-моддаси 2-қисмига биноан (базавий ҳисоблаш миқдорининг 10 бараваридан 20 бараваригача) жаримага тортилди.\nШунингдек Давлат меҳнат инспекцияси томонидан фермер хўжаликлари раҳбарлари, ота-оналар орасида юртимизда болалар меҳнатига чек қўйилгани, айни ҳолатлар учун қонунчиликда жазо чоралари белгилангани юзасидан тушунтириш ишлари олиб борилди. Ўз навбатда улардан тушунтириш хатлари олинди.\nҲолат юзасидан Вояга етмаганлар ишлари бўйича комиссияга чора-тадбирлар кўриш ҳамда ота-оналар билан тушунтириш-профилактика ишларини олиб бориш бўйича тақдимнома киритилди.\nБандлик ва меҳнат муносабатлари вазирлиги барча фуқароларни мажбурий меҳнатга қарши курашга чақирган.\n«Ўзбекистон Республикасида мажбурий меҳнатнинг ҳар қандай шакли қонунга хилофдир! Агар Сизни пахта терими ёки бошқа бирор ишга мажбурлашса ёки шундай ҳолатга дуч келсангиз, Давлат меҳнат инспекциясининг 1176 қисқа рақамларига, dmi.mehnat.uz сайти ёки mehnathuquqbot Телеграм ботига мурожаат қилинг!» дейилади хабарда.\n14:55 / 09.01.2021\nДеновда газ тармоғига ноқонуний уланиб олган цехлар 59,9 млн сўм зарар келтиргани аниқланди\n16:55 / 28.12.2020\nПахта мавсумида меҳнат қонунчилигини бузган мансабдорларга қанча жарима қўллангани маълум қилинди\n08:17 / 26.12.2020\nЖиноят кодекси вояга етмаган шахсни мажбурий меҳнатга жалб қилганлик учун тўғридан тўғри жиноий жавобгарликни белгиловчи модда билан тўлдирилади


Аслаҳа таққан шайх « Ўзбекистон Халқ Ҳаракати\n16 January 2017 - 8:00\nЭртаси субҳ вақтида рухсат олиб икки суворий мужоҳид ҳамроҳлигида йўлга тушдик. Кун бўйи юриб кечга яқин бир тоғнинг этагига етиб бориб кечани шу ерда ўтказдик.\nБомдод намозидан сўнг сут ва толқон тановул қилиб сафаримизни давом этдирдик. Аста-аста “Тахта қорача”нинг баланд тоғларига кўтарила бошладик.\nТоғнинг нариги тарафида қизил аскарларнинг қароргоҳи жойлашган бўлиб аҳёнан уларнинг кузатув марказларига жуда ҳам яқин келиб қолардик. Мумкин қадар овоз чиқармасликка тиришиб эсон-омон шом вақтида бир кўкаламзорга етиб бордик.\nРаҳбаримиз: “Нима дейсизлар, тахминан 2 соатлик масофа қолди. Шу ерда тунаймизми ёки давом этамизми?” — деб маслаҳат солди.\nСафарни давом эттиришга келишиб, ойнинг ёруғида йўлга тушдик. Тўлин ойнинг нури бутун атрофни янада гўзаллаштириб юборди.\nХуфтон намози ўқилгандан сўнг манзилимизга етиб бордик. Меҳмонхонага тушиб таом сўрадик, хизматчи зоғора нон билан бир косада сут ҳамда чой келтириб олдимизга қўйди.\nМеҳмонхонада биздан бошқа 40-50 нафар киши бор эди. Бу ернинг одати бўйича, бу ерга келган ҳар бир меҳмон ўзини таништириб келиш мақсадини ҳам билдирар экан. Биз кичик бир мактубни ичкарига киргизиб юбордик.\nБир оз вақтдан сўнг бир нуроний, қурол-аслаҳа таққан шайх кириб келди. Ҳамма билан бирма-бир саломлашгандан сўнг, мен томонга келди.\nНому-насабимни суриштирди, бир оз ҳол-аҳвол сўрагандан кейин ўзи билан ичкарига олиб кириб кетди. Ичкаридаги хона қурол-яроғ омбори бўлиб шайхга ибодатхона вазифасини ҳам ўтар эди. Шайх Бухоро мадрасасида таҳсил кўрган, чамаси 50 ёшлар атрофидаги бир киши эди.\nШайхнинг хонасида исломий мамлакатларнинг биридан ташриф қилган бир бузрук ҳам бор экан. Мени унга таништириб:\n— Бу йигит Ҳўқандий ҳазратларининг жиянлари бўлади. Кўп ибратомуз кечмишлари бор — деди.\nШайх мендан Фарғона ҳолатларидан сўради. Мен уч ой ичида Самарқанд, Бухоро, Қарши, Шаҳрисабз ва бошқа жойлардаги кўрган воқеаларимни батафсил сўзлаб бердим. Иккала бузрук ҳам жимгина охиригача тингладилар.\nСўнгра шайх: “Аз мо астки, бар мо аст. Бу ҳамма бўлаётган нарсалар ўз амалларимизнинг жазосидир. Бу жазо куфр ва даҳрийлик зулматига тўла бўлган азоб-уқубатлар кечасидур” — деди.\nКелган меҳмон ўзининг бу ерлардан умиди узилганини билдириб, бу ватандан ҳижрат қилиб Афғонистон ёки бирор исломий юртларга ўтиб кетиб осуда ҳаёт кечиришни маслаҳат берди.\nШайх эса: “Мақсад бир менинг ва бир неча мужоҳидларнинг оромлигида эмас, балки бутун мусулмонларнинг дини-иймонини сақлаш ва ҳимоя қилишдир. Туркистон уламолари мусулмонларни ёлғиз ташлаб кетмасликка қарор қилишган. Мужоҳидларимиз Эрон, Афғонистон, Туркия, Арабистон, ҳатто Ҳиндистоннинг катта-катта жамоатларидан мадад сўраб номалар жўнатишди, лекин исломий биродарлик ва ҳамдардликнинг амалий нишонаси кўринмади. Ҳеч бўлмаса русларнинг зулми, мужоҳидларнинг қурбонлари ҳақида оламни огоҳ этинглар, дея талаб қилдик. Афсуски, бу талабимиз ҳам қондирилмади. Энди айтингчи, қайси боҳиммат мусулмон юрти қолдики, бизга бошпана бўлса? Бундан ташқари баъзи юртларнинг ҳурриятсевар фирқаларининг доно раҳбарлари қизил босқинчиларни кўкларга кўтариб мақтаб юришибди. Катта-катта қўмондонларимиз, иқтидорли намояндаларимиз Афғонистонга ҳижрат этишди, ҳатто Бухоро амири ҳозирда “назарбандий”ликда ҳаёт кечиряпти, энди бизга паноҳ берадиган биронта юрт қолмади. Энди бизлар фақат Аллоҳгагина юзландик. Ҳеч қайси юртдан паноҳ ҳам, ёрдам ҳам сўрамаймиз,” — деб хомуш бўлди.\nМеҳмоннинг кўзларидан қуйилиб ёшлар оқарди. Ҳужра ичига чўккан ғамгин сукунат узоқ вақт давом этди.


Беморнинг ҳаёти муҳимми ёки «кимнингдир» ҳурмати? - xabar.uz\nБеморнинг ҳаёти муҳимми ёки «кимнингдир» ҳурмати?\n10.03.2019 10:48 0 6631\nАлбатта бемор ҳаётида, йўқса, шифокорнинг оппоқ либосга бурканиб юришида не маъно, дерсиз?! Тўппа-тўғри. Бироқ Тошкентдаги 7-сонли шаҳар клиник шифохонасида бунинг тескариси кузатилаётганига нима дейсиз?! Яна денг, мазкур даргоҳнинг хирургия бўлимида! Хирургия, яъники, жарроҳлик — тиббиётнинг энг нозик (кўплар энг «соққалик» дейишади) тизими ҳисобланади. Таъбир жоиз бўлса, операция хонасини «икки дунё чегараси» дейиш мумкин. Бу жараёндаги кичик хато оғир оқибатларга олиб келиши ҳеч гапмас. Катта-кичик хатолар эса наинки жарроҳнинг малакасизлиги ёки эътиборсизлиги, балки ички муҳит таъсирида ҳам юз бериши эҳтимоли йўқ эмас.\nБугун шаҳар 7-сонли клиник шифохонаси хирургия бўлими ички муҳитида таранглик ҳукмрон. Бунинг сабаби эса эски ва янги авлод жарроҳлари ўртасидаги муносабатларга бориб тақалади. Муносабатки, «эскилар» эскича ишлаш тарафдори, «янгилар» эса янгича...\nХирургия бўлимига айни пайтда етмиш бешни уриб қўйган Мудир раҳбарлик қилиб келмоқда. Йигирма йилдан буён! Унинг исми-шарифини очиқлашдан тийилдик. Аввало, кексалиги ҳурмати, бунданам муҳими – шу ёшида оммавий ахборот воситасида овоза бўлган одамнинг қуда-анда, набира-абиралар олдидаги ҳолатини кўз олдимизга келтирдик... Ёқимсиз-да жуда. Ҳамкасб-у шогирдлари олдида-чи, дейсизми? Сабр қилинг, саволингизда қуйида жавоб бор. Қолаверса, гап Мудирнинг ўзидагина эмас-да.\nХуллас, Мудир ва шу бўлимда фаолият кўрсатаётган ёш жарроҳлар ўртасидаги муносабатга аллақчон дарз кетган. Сабаби, юқорида қисман айтдик, оддий ва... жиддий! Мудирдан ёш салафлар норозилигини шундай ифодалайди: «...йигирма йилдан буён шу даргоҳда фаолият кўрсатаётганига қарамай, на жарроҳликда ўзига яраша мактаб яратди, на малакали шогирд чиқарди. Соҳадаги янгиликларга қатъиян қаршилигини айтинг... Ёш, истиқболли мутахассислар йўлига тўғаноқ бўлавериб, жамоада салбий муҳит шаклланишига сабабчи бўлиб келмоқда...».\nАйбловлар залворини кўриб турибсиз. Хўш, улар қанчалик асосли?\nТиркалаётган айбловларнинг ҳар бирига алоҳида тўхталиб ўтишга ҳожат йўқдай. Инсон борки, ўзаро муомала-муносабатларда турли тушунмовчилик ёки муаммо пайдо туғилиши табиий. Икки ўртадаги адоват шундай пайдо бўлишини биласиз. Адоват эса холисликка путур етказиши аниқ. Шу маънода норозиликлардаги шахсийроқ аҳамият касб этадиган нуқталарини нари суриб, бевосита умумаҳамият касб этадиган ўринларига эътибор берган маъқул. Шулардан биттасини олайлик, шунинг ўзи ҳайрат бармоғини тишлаш учун кифоя: «...Соҳадаги янгиликларга қатъий қарши».\nБу нимада кўринади?\nБўлимнинг ёш жарроҳлари, айниқса, Мудирнинг беморларга «лапаротомия операцияси ўтказиб ташхис қўйиш» амалиётидан ҳамон воз кечмаётганини ҳазм қилолмаяпти. Бу қорин бўшлиғида қаттиқ оғриқ сезган бемор (қорни)ни ёриб (!), шундан кейингина тегишли ташхис қўйилаётганини англатади. Эътибор беринг, бемордаги касаллик аниқланиб, шундан кейингина тиғ теккизилаётгани йўқ. Аксинча, ташхис қўйиш учун қорин бўшлиғи жарроҳлик йўли билан очилмоқда! Яъники, ташхис ҳали олдинда. Шунинг ўзи беморнинг бор-йўқ соғлиғи баттар бўлиши эҳтимолини оширади. Касаллик аниқлангач, жарроҳликнинг кейинги босиқчи бошланади. Касаллик аниқланска-ку, хўп-хўп, аниқланмаса-чи? Беморнинг қорни беҳуда ёрилгани қолади, холос. Ҳар қандай ҳолатда ҳам «кесилган» бемор тикланиши учун узоқ вақт муолажа олиши зарур. Бу эса, табиийки, ортиқча зарар деганидир: давлатгаям, беморгаям, унинг қимматли соғлиғигаям...\nҲамма бало шундаки, беморга тиғ теккизмай ташхис қўйиш имконияти бор. Шифохонага Лапарскопия ускунаси келтирилганига анча бўлган. Уни ишлатишнинг ҳадисини олган мутахассислар ҳам етарли (улар орасида хорижда малака ошириб келганлар ҳам бор ҳатто!). Бу шундай ускунаки, беморга тиғ теккизилмай ташхис қўйиш имкониятини беради. Ҳеч ким ортиқча риёзат чекмайди, соғлиққа жиддий зарар етиши хавфи йўқ, қўшимча чиқимлар ёнга қолиниши-ку айтманг...\nМудир эса тиш-тирноғи билан ўша ускуна орқали ташхис қўйишга қаршилик қилиб, беморларнинг қорнини ёришни афзал билиб келмоқда. Ва буни уддалаяпти ҳам.\nБулар шунчаки гап эмас. Айни ҳолат ўз вақтида Соғлиқни сақлаш вазирлигининг бош хирурги, тиббиёт фанлари доктори М.Акбаров томонидан ўрганилиб, тегишли хулоса берилган. Хулоса мазмуники, Мудир замонавий ташхис ҳамда даволаш технологиялари қўлланишига қатъий тўсқинлик қилаётгани рост, натижада жарроҳликнинг анъанавий йўналиши давом этмоқда. Нима қилмоқ керак? Шифохонанинг хирургия бўлимидаги кадрлар масаласини қайта кўриб чиқилмоғи, биринчи навбатда, Мудирни алмаштириш масаласини ҳал этиш шарт!\nАмалда нима бўлди? Ҳаммаси аввалгидек давом этмоқда. Тайёр замонавий ускуна турганига қарамай, беморларнинг қорни ёрилиб, кейингина ташхис қўйилмоқда, айни жараёнда шифо излаб ўз оёғи билан келган одам тобутда чиқиб кетишидек фожеалар ҳам йўқ эмас (бу энди алоҳида мавзу). Шу етмаганидай, биз билан суҳбатлашган мутахассиснинг айтишича, касаллик тарихини тўлдиришда ҳам жуда жиддий камчиликлар мавжуд. Жумладан, юридик ҳужжат ҳисобланган беморнинг касаллик тарихини ёш шифокорлар ёзса-да, унда «катта» жарроҳ кўриги кўрсатилса-да, унинг на имзоси, на ўз қўли билан ёзган кўриги йўқ?! Савол туғилади: беморни жарроҳ кўрганми ўзи?\nРеспублика бош хирургининг хулосаси эса муаллақ қолган.\nБу нима деган гап, ахир?!\nИнсон ҳаёти муҳимми ёки Мудирга бўлган кимларнингдир ҳурмати? (Дарвоқе, «ҳурмат» ҳақида. Шифохона жарроҳлик бўлимининг аксарият мутахассислари Мудирдан норози бўлиб шикоятлар ёзаётгани ҳам унга нисбатан «ҳурмат»ни билдириб турибди, аслида. Энди Тошкент давлат Педиатрия институти талабаларини қаранг: Мудирнинг юриш-тутиши уларнинг ҳам алоҳида «эътиборига» сазовор бўлибдики, унинг операция хонасида бемалол сигарет тутатиб(!) ўтирганини телефонга «нақш» этишибди, шоввозлар! Бунчаликмас-да энди?!)\nТиббиётга давлат томонидан берилаётган алоҳида эътибор, соҳага ажратилаётган миллиардлар, замонавий технологияларини жорий этиш ҳақида тинимсиз гапирилаётганига қарамай, 7-сонли Тошкент клиник шифохонаси хирургия бўлимида ҳамма нарса эски ҳаммом – эски тос шаклида қолаётганининг боиси не?\nБундай турғунликнинг қуввати нимага ёки кимларга бориб тақалади?\nМардона тан олсак, мамлакатимизда тиббиёт тизими ўта ривожланиб кетганича йўқ. Шу баробарида тараққиётнинг қуйруғида қолган дейиш ҳам қийин. Ҳар ҳолда силжиш бор, бахтга қарши, бир жойда депсиниш ҳам. Депсиниш силжишдан кўра кўпроқ экани ростдирки, буни қанчадан қанча малакали кадрларимиз четга «сурворгани» ҳам кўрсатиб турибди. Бугун уларни қайтариш қанчалар қийин бўлаётгани кимга сир?!\nМазкур шифохонадаги депсиниш ҳам ёш, умидли жарроҳларнинг «мажбурий ҳижрати»га сабаб бўлмаслигига кафолат борми?\nТошкент шифохона мудир хирург Лапарскопия лапаротомия\nЖамият бугун, 10:43\nБотмон-ботмон ваъдалар. Халқ эса азобда, ҳар ёмғирда юрак ҳовучлайди\nМаданият 18/05, 12:46\n«Ўзбекистон ислом маданияти меъморчилиги – рассомлар ижодида» номли кўргазма очилди (фото)\nЖамият 17/05, 14:56\nЭртага Учтепа туманидаги айрим кўчалар вақтинча ёпилади


Олма дарахтларининг СОЛКАШЛИК (бир йил ҳосил бериб, иккинчи йил кам ёки умуман ҳосил бермаслик) сабаблари: | Агро-Олам.Uz\nБош саҳифа Боғбончилик Олма дарахтларининг СОЛКАШЛИК (бир йил ҳосил бериб, иккинчи йил кам ёки умуман...\nОлма дарахтларининг СОЛКАШЛИК (бир йил ҳосил бериб, иккинчи йил кам ёки умуман ҳосил бермаслик) сабаблари:\nNoyabr 5, 2020\nОлма меваси уруғлари шаклланишни бошлаганда новда ва шохларга келгуси йил учун мева куртаклари ҳосил қилмаслик тўғрисида сигнал боради. Меваларни сийраклаштириш ушбу сигнал кучини камайтиришга ёрдам беради.\nСолкашлик олма етиштирувчилар учун катта муаммо туғдиради. Кўпгина янги олма навлари Ханикрисп (Honeycrisp), ПасификРоуз (Pacific Rose), Фужи (Fuji), Камео (Cameo), Бребурн (Braeburn) ва бошқалар енгил ёки кучли солкашликка жуда мойилдир.\nСолкашликка мойил бўлмаган навлар ҳам баъзи йиллари баҳорги кутилмаган совуқ (қиров) сабабли солкашликка учраши мумкин. Баҳорги совуқ ёки қировнинг солкашлик юзага келишида роли жуда катта.\nУшбу мақолада солкашлик бўйича катта изланишлар олиб борган боғдорчилик мутахассиси, олим МакАртни (McArtney) ҳулосаларини эътиборингизга ҳавола қиламиз.\nУнинг фикрича, олма гулларини кимёвий препаратлар ёрдамида сийраклаштириш солкашликнинг олдини олишда жуда самарали натижа беради, ва ҳозирги кунгача бу усулнинг ўрнини боса оладиган бошқа усул ярилмади. Меваларни кимёвий препаратлар ёрдамида сийраклаштириш 1950 йиллардан бошланган.\nИзланишлар шуни кўрсатадики ривожланаётган меванинг уруғлари ўзидан гибреллин (ўстирувчи) гармон ишлаб чиқаради ва бу гармон дарахтларни гуллашга эмас балки ўсишга ундайди. Бу дегани камроқ гул, ва кўпроқ шохлаш.\nМакАртний фикрича “Кимёвий препаратлар ёрдамида гулларни сийраклаштириш меваларни кўп миқдорда мева камайтиради ва бунинг натижасида мева гибрелин ишлаб чиқарувчи мева уруғлари ҳам камаяди”. “Гибрелин ишлаб чиқарилишини камайтириш, дарахтларда кўпроқ гуллар ҳосил қилишга ёрдам беради”.\nЛекин солкашликка мойил навларда фақат кимёвий препаратларнинг ўзи билан самарали натижага эришиш етарли эмас.\nОлма етиштирувчилар солкашликнинг олдини олишга ёрдам берувчи қуйидаги амалларни синаб кўришлари мумкин:\n Гулларни сийраклаштириш: Гулларни сийраклаштиришда кенг фойдаланиладиган препаратлар Sevin (carbaryl), NAA (naphthaleneacetic acid), ва MaxCel (6-benzyladenine). Гуллаш даврида ушбу препаратлардан тўғри ва самарали фойдаланишни йўлга қўйиш зарур.\n Ёз мавсумида гармон сепиш: Ҳосил кўп бўлган йиллари NAA ёки Ethrel (ethephon) гармонларини ёзги мавсумда қўллаш келгуси мавсумда солкашликни камайтириш ёки олдини олишда самарали ёрдам беради.\nNAA бу олма, нок, зайтун ва бошқа цитрус меваларнинг гулларини сийраклаштиришда қўлланиладиган гармон. Бундан ташқари бу гармон қаламча ва кўчирилаётган кўчатларни илдиз олишини кам кучайтиришда қўлланилади. Ортиқча мевани тўкишда ёрдам беради.\nNAA гармони июн ва июл ойлари 1 литр сувга 5 грам қўшиб 4 марта ёки ҳосил теришдан бир ой олдин ҳар ҳафтада бир марта қўлланиши мумкин. Ҳосил теришдан олдин ушбу гапмонни сепиш ўсувчи (шоҳ берувчи) куртакларни мева куртакка айланишига ёрдам беради.\nEthrel бу ўсимликрни ўстирувчи гармон ҳисобланади. Бундан ташқари меваларни бир маромда пишиши, ранг олиши ва кўп гуллашга ундайди.\nАгар Ethrel гармони қўлланилса, гуллашдан сўнг олти ҳафта ичида бир марта ишлатилиши тавсия қилинади. Ethrel гармонини қўллаш меъёри ҳар ҳил навларда турлича. Солкашликка кучли мойил навлар, масалан Фужи, учун бир гектарга 4.8 кг. Солкашликка енгилроқ мойил навлар учун бир гектарига 1.08кг. Голден Делишес (Golden Delicious) нави учун меъёр гектарига 3.12кг. Ethrel гармонини Ханикрисп (Honeycrisp) нави учун қўллаш тавсия этилмайди, акс ҳолда мевалар ҳосил теришдан олдин кўп тўкилиб кетади.\nМакАртни NAA гармонин боғларда қўллаш қулайроқ эканлигини қайд этади, чунки бу гармонни ёз ойлари бошқа кимёвий препаратларга (масалан олма қурти учун сепилаётган) қўшим қўллаш мумкин.\n Куртакларни кузатиш: Ҳосилдан сўнг, куртакларни кўздан кечиринг ва уларни қанча қисми мева куртак ва қанчаси ўсувчи куртак эканлигини аниқланг. Дарахтларни баҳорда кесишда бу маълумотдан фойдаланинг. Бу маълумот дарахтларни қанчалик кучли ва кучсиз кесиш керак эканлигини белгилаб беради. Қиш ва баҳорда ортиқча ёки нотўғри кесилган дарахтлар мева беришга эмас, балки ўсишга ҳаракат қилади.\nАгар боғ кўп ва кам ҳосил берувчи (куртак бўйича) дарахтлар билан арашлган бўлса, қишги кесишни тиним даври оҳига кечиктиринг. Кўп ҳосил бериши мумкин бўлган дарахтларни кучлироқ кесинг ва кам ҳосил куртаги бор дарахтларни зарурият бўлмаса кесмай қолдиришингиз мумкин.\n Меваларни қўл билан сийраклаштириш: Агар зарурият бўлса, ва кимёвий препаратлар бўлмаса гулдан сўнг меваларни (ғўра бўлганда – бодом ёки гилосдек бўлганида) қўл билан сийраклаштиринг. Дарахт ёшига қараб мева сонини қолдиринг, ортиқча куч юкламанг дарахтга. Дарахтнинг дастлабки 3 йиллик умрида умуман ҳосил мева қолдирмасликка эътибор беринг. Бу даврда бор куч мевага эмас, шакл беришга қаратилиши шарт. 4 йилидан эса, дарахт ёшига қараб мевалар сонини тизимли сийраклаштириб бориш зарур.\nМанба: Fruit Master\nПаррандаларда учрайдиган ньюкасл касаллиги, даволаш ва профилактика чоралари


Бир учрашув тарихи - Уч илдиз\nСайтимизга хат келди: Кибриё Қаҳҳорова дийдори…\n1988 йил 1 октябр куни Касби тумани Хўжаҳайрон қишлоғидаги янги қурилган мактабга адиб Абдулла Қаҳҳор номи берилиши муносабати билан шаҳри азим Тошкентдан Кибриё Қаҳҳорова, «Шарқ юлдузи» журнали бўлим мудири, адабиётшунос Ортиқбой Абдуллаев, шоир Маъруф Жалил Қарши шаҳрига ташриф буюришди. Сафарда меҳмонларга ҳамроҳлик қилиш Ёзувчилар уюшмаси вилоят бўлими раҳбари сифатида каминага юклатилганди.\nБир томони яйдоқ даштга туташ майдон, унга зеб бериб турган, ҳали бўёқ ҳиди аримаган янги мактаб биноси остонасида бизни карнай-сурнай садолари остида кутиб олишди. Кибриё опа анвойи гуллар оғушида қолди… Туман раҳбари табригидан сўнг, мактаб рўпарасидаги гулзор ўртасида ўрнатилган адибнинг бронзадан ишланган бюсти устидаги парда кўтарилди. Йиғилганлар кўз ўнгида (маҳаллий ҳайкалтарош Бахтиёр Анваров ишлаган) Абдулла Қаҳҳорнинг ўйчан ва жиддий қиёфаси намоён бўлди. Олқиш садолари янгради. Дастлаб адабиётшунос олим Ортиқбой Абдуллаев ва шоир Маъруф Жалил адиб ижоди ва ҳаёти билан боғлиқ хотираларидан сўзлаб беришди.\n— Муҳтарам устоз адиб Абдулла Қаҳҳорнинг адабиётга меҳрли шундай муҳиблари борлигидан азбаройи бошим кўкка етди,— деди самимий тарзда Кибриё опа.— Қалбимда мавж урган яна бир туйғу шундан иборатки, сиз билан айни устоз вафотига 20 йил тўлган паллада учрашиб, ул зоти муборакнинг руҳларини шод қилиб ўтирибмиз. Очиғи, мен азиз инсонимдан ажрагач, бу ёғига узоқ яшай олмасам керак, деб ўйлагандим. Аммо Абдулла Қаҳҳордек сўз санъаткори билан ўтказган чорак асрлик умримнинг нурли хотиралари мени шу ёшгача олиб келди. Қалбим тўрида сақлаб келаётган зариф хотираларни одамларга айтиб бериш, лозим бўлса қоғозга тушириш учун ҳам яшашим керак, деб ўйладим…\nNext story Shijoat ber…\nPrevious story Muolaja


Шанба, 06 Март\n6 март куни Самарқанддаги «Динамо» стадионида ўзбек футболида янги мавсумнинг илк ўйини ўтказилади. «Пахтакор» ҳамда «Насаф» Ўзбекистон суперкубоги учун ўйинда майдонга тушади. 5 март куни жамоалар ўйинолди машғулот ўтказишди, мураббийлар матбуот анжуманида саволларга жавоб беришди.\n«Насаф» юлдузларсиз, Рўзиқул Бердиев жароҳат олган\nЎтган мавсумда Рўзиқул Бердиевнинг «Насаф»и охирги йиллардаги энг яхши мавсумини ўтказди. Юлдузларга тўла ва Осиё гигантлари сафига қайтган «Пахтакор»га асосий рақобатчи бўлган «Насаф» асосан ўз тарбияланувчилари билан ажойиб жамоага айланди. Изига тушиб олган клуб академияси ҳар йили янги ёш футболчилар етиштириб беришда давом этмоқда. Аммо ҳар йилгидек ўтган мавсум якунида ҳам яна қатор етакчилар жамоани тарк этди.\nАсосий юлдуз ва тўпурар Бобур Абдухолиқов Украина чемпионатига йўл олди. Ислом Кенжабоев Кореяга кетди, Шароф Муҳиддинов «Пахтакор»га ўтди. Қаршилик мухлислар бахтига Станоевич ва Ойбек Бозоров каби етакчилар жамоада қолишди.\nОйбек Бозоров мамлакатнинг энг зўр футболчиларидан бири эканини айтган ҳолда шуни таъкидлаш мумкинки, «Насаф» эртанги ўйинда «Пахтакор» фонида олиб гапирсак, юлдузларсиз майдонга тушади.\nДарвоқе, «Насаф»нинг асосий юлдузи жароҳат олган. Одатда футболчилар жароҳати жамоаларга қийинчилик туғдирарди, бироқ «Насаф»да бош мураббий Рўзиқул Бердиев жароҳат олган. Фахрийлар ўртасидаги ўртоқлик ўйинида жароҳат олган мураббий жарроҳлик амалиётини ўтказди. Мураббий Самарқандга етиб келган ва матбуот анжуманида қатнашган ёрдамчи мураббийнинг айтишича, назарий кўрсатмаларни ҳамон ўзи бермоқда.\n«Насаф» машғулотларда анча фаол қатнашди. ОАВ учун очиқ бўлган қисмда чигалёзди машғулотлари ўтказилган бўлса, кейинчалик дарвозага зарба бериш машқлари бўлиб ўтди. «Насаф» ҳам «Пахтакор» каби тактик машқларга зўр бермади. Одатда катта ўйинлардан олдин шундай бўлади ўзи.\nТўғрисини айтиш керак, матбуот анжуманида қатнашган «Насаф» ёрдамчи мураббийи Шуҳрат Тошпўлатов бўлажак ўйин олдидан режалар ҳақида айтарли фикр билдирмади ва барчаси Бердиевнинг кўрсатмаси асосида бўлишини кўп марта такрорлади.\nБиласиз, Рўзиқул Бердиев иштирокида матбуот анжуманларида мураббий доим қизиқарли бирор нима айтарди, айниқса катта ўйинлардан аввал. Матбуот анжуманида қатнашган «Насаф»чилар ҳам «очилиб гапиришмади». Майли, улар гап кишиси эмас, иш кишиси эканини кўп марта майдонда исботлаган. Самарқанддаги ўйинда ҳам шунақа бўлишига умид қиламиз.\n«Пахтакор» янги юлдузлар билан\nСуперкубок ўзбек футболи учун доим ўтказиладиган мусобақа эмас. Охирги йилларда анъана тусига кирган мусобақа умумий ҳисобда 6-марта ўтказилмоқда. «Пахтакор» унда уч марта иштирок этиб, ҳар сафар мағлуб бўлган. «Навбаҳор», «Локомотив» ва «Насаф»га. Шу сабаб бу мусобақани ютиш «Пахтакор» учун жуда муҳим. Питер Хюистра ҳам суперкубокни ютган илк «Пахтакор» мураббийи бўлишни хоҳлашини айтди.\n«Пахтакор» ўтган мавсум якунида кўплаб етакчиларини йўқотди. Жамоани асосий юлдуз ва етакчи Жалолиддин Машарипов тарк этди. Футболчи ниҳоят ўз орзусига эришиб, чет элга кетди. Шунингдек, Игорь Сергеев ва Достон Ҳамадов каби ҳужум чизиғи вакиллари легионерга айланди.\nБироқ «Пахтакор» таркиби янги юлдузлар билан бойиди. Асосий трансфер Сардор Рашидов бўлди. Ўзбек футболининг охирги йиллардаги энг ёрқин вакилларидан бўлган Рашидов хориждаги ностабил фаолиятдан мамлакатнинг энг зўр жамоасида ўйнашни маъқул кўрди. Бу ҳолат кўпчиликни қувонтирди, чунки ўзбек мухлислари кўз ўнгида футболчи танқидларга учрамаслик учун ҳам камида ўз ҳолатига қайтишга интилади.\n«Пахтакор» сафида яна қатор янги юлдузлар пайдо бўлди. Масалан, «Навбаҳор»ни янги даражага олиб чиқишда асосий фигура бўлган Азиз Турғунбоев. Азиз олдин ҳам бир марта «Пахтакор»га келган, лекин кўплаб эълон қилинган ва эълон қилинмайдиган сабабларга кўра яна «Навбаҳор»га қайтиб кетганди. Азиз машғулотларда ўзгача иштиёқ билан қатнашаётгани сезилди, ахир у ниҳоят ўзи хоҳлаган жамоага ўтди.\nЎтган мавсумда асосан Олмалиқдаги ўйинлари билан танилган Ҳожимат Эркинов борган сари яхши формага кириб бормоқда. У асосий таркибга кириш учун ўзидан катта футболчиларга яхшигина рақобатчи бўла олишини исботлади. Ҳожимат миллий жамоага ҳам доимий чақирилмоқда. Бу кетишда Эркинов тез орада катта футболчига айланади.\nШароф Муҳиддинов ҳам «Насаф»дан «Пахтакор»га ўтганини унутмаслик керак. У ҳам чап қанотда, ҳам марказий яримҳимояда жуда яхши ўйнай олади.\nСардор Рашидов vs «Насаф»\nМатбуот анжумани давомида Сардор Рашидовдан «Ал Жаиш» сафида «Насаф»га қарши ўтказган ўйини ҳақида сўрадик. Ўша ўйинда Сардор «Насаф» дарвозасига 88-дақиқада гол урган ва жамоасига ғалаба келтирганди. Голни катта хурсандчилик билан нишонлаган Сардор қаршилик мухлислар томонидан танқид ҳам қилинган. Футболчи ўша ўйинни яхши эслашини, мухлислар ҳуштакбозлигига тайёр эканини, ўйинга қўллаб-қувватлаш учун «Пахтакор» мухлислари ҳам келишини айтди.\nИмкониятлар ҳақида гапирадиган бўлсак, мавсумга Дубайда кучли жамоаларга қарши ўйинлар орқали тайёргарлик кўрган «Пахтакор» устун десак, муболаға бўлмайди. Бироқ «Насаф» катта ўйинларда, айниқса «Пахтакор»га қарши қандай ўйнашни билади. Хуллас, ҳаммасини «Динамо»даги ўйинда билиб оламиз. Ўйин 16:00 да бошланади, стадионга мухлислар киритилади, чипталар стадион кассаларида сотилмоқда.


Абдулла Тўқай – mulkdor.com\nNovember 30 2018, 08:11 АдабиётМаънавиятЭнциклопедия\nАБДУЛЛА ТЎҚАЙ (тахаллуси; асл исми Тўқаев Габдулла Муҳаммадгарифович) (1886.14.4, Қозон губернияси Қушлович қишлоғи (Арча тумани) — 1913.2.4, Қозон) — татар шоири, публицист. 1902 йилдан шеърлар ёза бошлаган. 1905 йил ҳарф терувчи бўлиб ишлаган. «Фикер» (Фикр) газетаси ва «Ал-аср ал-жадид» («Янги аср») журналига шеър, фельетон ва публицистик мақолалар ёзиб турган.\nАбдулла Тўқай 1907 йил Г. Камолов билан ҳамкорликда «Яшен» сатирик журналини чиқаради. 1910 йил «Ялт-йолт» журналида ишлайди. Татар халқининг озодлик учун кураши «Озодлик ҳақида», «Текинхўрларга», «Дунё бу», «Кетмаймиз», «Товуш», «Турмуш» каби шеърлари, «Маҳораба ва давлат думаси» мақоласи ва бошқаларда ёрқин акс этган.\nАбдулла Тўқай татар адабиётида танқидий реализмга, болалар адабиётига асос солди. Замонавий татар адабий тилини яратувчилардан бири бўлди. Тараққиётга тўсқинлик қилувчи эскилик сарқитларига, мутаассибликка қарши кураш, илғор маърифатпарварлик ғояларини илгари суриш шоир ижодининг муҳим мавзуларидир.\nАбдулла Тўқай татар шеъриятининг ғоя ва мазмунигагина эмасалан шакли, ифода воситаларига ҳам янгиликларни жорий қилди. Хусусан, унинг халқ оҳанглари ва қўшиқларига мослаб ёзган шеърларининг руҳи Туркистондаги миллий, ижтимоий уйғонишга ҳамоҳанг бўлди.\nАбдулла Тўқай шеърлари дастлаб 1913 йилда ўзбек тилига таржима қилиниб, дарсликларга киритилган («Тувгон тил» — Авлоний, «Туркий гулистон», Тошкент, 1913 ва б.). Татаристонда Абдулла Тўқай номидаги республика давлат мукофоти таъсис этилган (1966). Тошкентдаги кўчалардан бирига Абдулла Тўқай номи берилган.\n2 Кобул дарёсининг бўйида Бобур эгачиси Хонзода бегим учун қурдирган Боғи Дилкушонинг кўк мармар кўшкида мавлоно Фазлиддин чўкка тушиб ўлтирибди. Ундан пастроқда мавлононинг ...\nАдабиётMarch 5 2019, 06:03


Ёхуд ҳоким ва ўн кунлик муваққат ёш ҳокимлар хусусида\n"Аловуддиннинг сеҳрли чироғи" фильмини кўргансиз. Шу кинода "Бағдодда ҳаммаёқ тинч, ҳаммаёқ тинч..." деб юргич қария бўз йигит Аловуддин малика Будурга уйланадиган бўлиб турган чоғда шоҳ саройига куёв тараф бўлиб боради. Базм бошлангач эса шоҳнинг кўнгил чоғлиги учун бир муддат бояги қарияни подшоҳ дея эълон қилишиб, давранинг тўрига ўтказиб қўйишади. У эса ўзини шоҳ сифатида ҳис қилай, деса, воқеалар тушда кечмаётганини билиб турибди, шоҳ эмасман, деса, фармони олий - боягина уни ҳукмдор деб эълон қилишди. Албатта, ўша фильмда айтилгани каби "Туш ўнг бўлмасмиш, ўнг туш бўлмасмиш..."\nХўш, нечук эски фильм воқеаларини эсладик? Бу ҳақда бироздан сўнг билиб оласиз.\nХабарингиз бор, ўтган ойда шаҳар ва туманлар ҳокимлари тиббий кўрикдан ўтиш ва даволаниш учун Тошкент шаҳрига жўнаб кетишди ва 10 кун давомида улар ўрнини ёшлар эгаллади. Бундан икки мақсад кўзланди: ҳокимлар даволаниб, дам олиб, фаолиятини янги куч-ғайрат билан давом эттирсин, улар ўрнига келган ёшлар эса ўзини кўрсатиб, қўлидан иш келишини исботласин, ривожланишга доир таклифлар берсин.\nХўш, 10 кунгина ҳокимлик курсисига келган ёшлар қандай "каромат" кўрсатишди? Билдирилган ишончни оқлашдими? Ўзларини қандай фазилатлар орқали намоён эта олишди?\nБиласиз, Президентнинг 2019 йил 27 июндаги қарори билан ҳокимликларда ахборот хизматлари фаолияти йўлга қўйилган. Модомики, ҳар бир ҳокимнинг фаолиятини мунтазам кузатиб бориш четдаги кишиларга имконсиз экан, 10 кун "тахт"да турган ёш раҳбарлар фаолиятига ана ўша ахборот хизматлари тақдим этган маълумотлар, ижтимоий тармоқларда ёйинланган хабарлар мисолида назар ташлашга уринамиз.\n"Каттанинг қоғозларига тегманглар..."\nТўғри, бизда аввал бундай тажриба бўлмаган. Шунинг учунми, янги амалиётни кимдир ҳадик билан, яна кимдир эса ҳазил билан қарши олгани бор гап. Ёш ҳокимларнинг ўзлари-да юқорида тилга олинган фильмдаги қария каби ғалати ва ноўнғай ҳолга тушган бўлсалар эҳтимол. Шунга қиёс қилиб ҳамкасблардан бири айтган "Ёш ҳокимларга "катта"нинг хонасида ўтирсанглар ҳам майли, бироқ унинг қоғозларига тегманглар, дейишган бўлса керак" деган киноясида жон бордек.\nБу ҳақда кейинчалик расмий муносабат ҳам билдирилдики, Қашқадарёда 10 кун муддатга тайинланган ҳокимларга "Маҳаллий давлат ҳокимияти тўғрисида"ги Қонун талабидан келиб чиқиб, туман (шаҳар) ҳокимлари номидан қарорлар қабул қилиш ёки бошқа расмий ҳужжатларга имзо қўйиш ваколати берилмаган. Демак, "Бағдодда ҳаммаёқ тинч..." деган сўзларни айтиб юрса, ишлаганга ўтадиган ва шунчаки тасодиф билан бир муддатгина шоҳ бўлиб турган бояги қариядан фарқлари йўқ экан-да...\n"Қўл остимда қанча одам борлигини биласизми?"\nҲокимликни ҳамма ёшлар ҳам вақтинчалик вазифа сифатида қабул қилмагани бор гап. Бу борада Яккабоғ туманини 10 кун муддатга бошқариш имконига эга бўлган Сетора Эргашаева анча "машҳур" бўлди. У телефон орқали мурожаат қилган фуқарога "Қўл остимда қанча одамим ва қанча муаммом борлигини биласизми?", "Менга "понятка" берманг" каби гаплари билан трендга чиқди. Ва жонажон ҳокимларимиз каби гўёки узр сўраган бўлди ва шу билан сувдан қуруқ чиқди.\nАйни ўринда бир савол туғилади-да: қисқагина фурсатда ҳаволаниб кетадиган бу ёшларни ким ва қайси фазилатлари сабаб вақтинчалик ҳоким вазифаси учун тавсия қилган ўзи? Уни тенгдошларидан ажратиб турадиган қандай хислати бор эди? Тўғри, ёшлик қилгандир, ҳиссиётга берилувчандир, аммо буни "раҳбарлик"ка қўйишдан олдин яхшилаб синовдан ўтказиш зарур эмасмиди...\n"Кўриб қўйинглар мен кимман..."\nКўпчилик "Хўш, бу ҳокимлар нимани қойил қилар экан?" деб кўз тикиб турган чоғда, айрим 10 кунлик раҳбарлар ишни ўзи ўқиган мактабга "ташриф"дан бошлаганига нима дейсиз?\nТўғри-да, бунақа имкон бошқа бериладими-йўқми?! Давринг келди сур бегим, деганларидек, шундай пайти бориб, сени ўқитган, қачонлардир дакки берган муаллимларга ўзингни бир кўрсатиб қўйганга нима етсин?! Бунақа ҳокимларни кўриб-кузатиб, Худойберди Тўхтабоевнинг машҳур "Сариқ девни миниб" асаридаги Ҳошимжоннинг турфа нағмалар кўрсатиб, мактаб директорию устозларига нималарга қодирлигини исботлашга бўлган ожизона уринишлари ёдга келади...\nЭмишки, ўшандай "ташриф"да ёшлар ўртасида ҳуқуқбузарлик ва жиноятчиликнинг олдини олиш учун улар билан ишлашга янада жиддий эътибор қаратиш, бўш вақтини мазмунли ўтказишни ташкил этиш, таълим сифати ва самарадорлигини ошириш масалалари муҳокама қилиниб, таклифлар ўрганилибди.\nСавол туғилади: нега бошқа мактаб ёки жиноятчилик кўп кузатилаётган ўзга маҳаллада эмас-да айнан ўзи ўқиган мактабда? Хуллас, бояги гап... Яна денг, қўйилган муаммо бир-икки кунда ҳал бўладиган ҳам эмас. Умумий характердаки, ҳар ким ва ҳар қачон бу мавзуда тадбир, учрашув ташкил этиб юбораверади...\nДейлик, Қамаши туманига муваққат раҳбарлик қилган Шоҳжаҳон Аҳмедов 2019-2020 ўқув йили якунларига кўра битирувчилари олий ўқув юртига ўқишга кира олмаган 31-мактабга бориб, у ердаги вазият билан танишибди. Ёш ҳоким ўша мактабда ўқиганми-йўқми, буниси бизга қоронғи, аммо қаерга боришни тўғри танлаганини эътироф этмасликдан ўзга имкон йўқ.\n"Ҳокиму шеъру шуур..."\nТуманларнинг бирида маънавий-маърифий тадбир ўтаётганди. Якунда ёш ҳокимга ҳам сўз беришди, у-бу нарсаларни айтган раҳбар кутилмаганда овозини баралла қўйиб, шеър ўқиб юборса денг. Шеър-ку яхши эди, аммо катта ҳокимларимиздан бунақа мавзуда ташаббус кўрмаганимиз учун ғалати туюларкан тўғриси (катта ҳокимларнинг кўплари билса-да, ўзларича сиёсий этикет нуқтаи назариданми, шеър ўқишни катта уят санашади)...\nБу-ку майлию, 10 кунлик ҳокимнинг ҳолатини кўриб, кулишниям, куйишниям билмай, ғалати аҳволга тушганимиз рост. Ташкилот-идора бошлиқлари "ҳоким бува" каломини шунчалик киноя либосига буркаб сўзлаяптики, бунда очиқдан-очиқ мазахни сезмаслик мумкин эмасди.\nЭнди ўйлаб кўринг, қонуний тайинланган ҳокимга "қўл остидагилар" ташқарида жиддий-у, ичида ҳазил-мазах билан муносабатда бўлса, бундай жойда ривож бўладими? Демак, айни равишдаги туманларда 10 кун ҳоким билан боғлиқ ҳамма иш "яхлаган".\nБошқа бир туманда эса катта тадбирга ҳозирлик кўрилаётган чоғда башанг кийимда бир чеккада қунишиб, нима қилишни билмай турган 10 кунлик раҳбарга қўл остидаги "ходим"ларидан бири "Агар ҳоким бува ишимизни кўрса, ҳаммамизни бопларди" деганига нима дейсиз...\nЁш ҳокимлар иштирокида сайёр қабуллар акс этган суратларнинг аксарига қарасангиз, фуқаролар ёш ҳокимга деярли қараётгани йўқ. Катта ҳокимнинг ўринбосарларига, амалда қўлидан иш келадиганларга юзланиб турибди... Ҳатто Деҳқон-ободда ёш ҳоким иштирокида сайёр қабул ташкил этилган бир чоғда, "қабулга ҳоким келмаган" дея эътироз билдиргувчилар ҳам топилган. Одамларга Зоир Алиқулов бошқа ҳокимлар қатори 10 кунга меҳнат таътилига чиққани тушунтирилиб, масъуллар муаммоларни тинглашда давом этган.\nЎзингиздан қолар гап йўқ, ҳокимият ва унга алоқадор тизимда ишловчилар 10 кунлик раҳбарга "ҳоким бува-ҳоким бува" деб юргани билан халқ уларни чинакам ҳоким сифатида тан олгани йўқ.\nФақат курмак эмас\nМатбуот котибининг ўрни ана шундай вақти билинди. Чунки у ҳокимнинг ахборот масалалари бўйича маслаҳатчиси ҳам саналади-да. Аввал ҳам кўнгилдагидай ишлаётган котиблар янги ҳокимга ўгай сифатида қарамади. Ишини кўрсатди, ижобий имижини яратишга ҳаракат қилди.\nХусусан, деҳқонободлик Адҳам Қулмаматов калий заводида бўлиб, завод директори Ойбек Қурбоновга юзланиб, "Шахсан ўзим 2016 йил Тошкент кимё-технология институтининг магистратурасини тамомлаб, Деҳқонобод калий заводига иш сўраб келганман. Аммо ишга киролмаганман. Олийгоҳга киришдан аввал туманимизда шундай завод борлиги учун айнан шу институтда ўқиганман. Мени ва кўпчилик деҳқонободлик ёшларни қизиқтирган савол бор. Хўш, Деҳқонобод туманида жойлашган заводда шу институтни тамомлаб, ишга кирган ёшлар неча нафарни ташкил қилади?" деб савол берган. Маълум бўлишича, 1958 нафар ходим ишлайдиган заводда 100 нафарга яқин деҳқонободлик олий маълумотли мутахассислар фаолият юритади. Ёш раҳбар эса туман ҳокимлигига 187 нафар мутахассис заводга ишга кириш истагида мурожаат қилганини билдирган.\nНатижадан қатъи назар ёш ҳокимнинг бандлик масаласига эътибор қаратгани, бир неча кундан кейин "мансаб"дан тушишини била туриб, катта бир завод директорига муҳим масала билан юзланганини фақат олқишлаш мумкин.\nАлбатта, бошқа ёш ҳокимлар ҳам оғизга сув солиб, катта ҳоким қачон келаркин, деб кутиб ўтирмагани рост, улар ҳам ишлашди, фуқаролардан мурожаатлар қабул қилишди, кам таъминланганларга кўмак кўрсатишди ва ҳоказо. Воркаут-фитнес майдончаси, велосипед сақловчи махсус бекатлар, маҳалла фуқаролар йиғинининг веб-сайтини яратиш, автобус-боғча фаолиятини йўлга қўйиш бўйича ташаббуслар ҳам муваққат ҳокимлардан чиққани бор гап. Бу таклифларнинг аҳоли турмуш даражасига таъсири эса бошқа масала.\nБўлдими? Шу билан "конец фильм"ми?\nҲозир кўпчиликни, эҳтимол вақтинча "тахт"да ўтирган ўша ҳокимларни ҳам бир савол қийнаётган бўлса эҳтимол: бўлдими, шу билан ҳаммаси тамомми? Ахир бошда улардан битта бўлса ҳам ижобий янгилик олиш нияти бор эди? Хўш, бўлдими шунақа янгиликлар? Уларнинг 10 кунлик фаолиятига баҳо бериладими? Яхши ишлаганга рағбат, "қовун туширган"га насиҳат қилиш керакдир эҳтимол.\nБир муддат илгари улар катта ҳоким билан бирга матбуот анжуманида иштирок этиши, шунда қилган ишлари бўйича ҳисоб беришини айтишганди. Недир сабаб билан бу тадбир ҳалича ташкил этилганича йўқ.\nНима бўлганда ҳам, бу каби экспериментлардан одамларга, халққа наф бўлмаса, ҳаммаси бекор. Раҳбарлар келиб-кетаверади, ёшининг эса аҳамияти йўқ, амалда натижа кўрсатса, у қанча вақт иқтидорда бўлганининг фарқи йўқ.\nМодомики ўн кунгина боши теграсида омад қушлари айланиб юрган "ҳоким"лар виждонан ишлаб, амалда ўзини кўрсата олган бўлса, уларга яхши лавозимга ўтириш армон бўлмаслиги, улар қисқа дамларни умрининг охиригача ширин тамшаниш билан эслаб юрмасликлари керак...


31 август, 2019, 17:32 506\n"Навбаҳор"га қайтган Канчельскиснинг қачондан иш бошлаши маълум.\nРоссиялик таниқли мутахассис Андрей Канчельскис яна “Навбаҳор”га бош мураббий сифатида қайтганидан хабарингиз бор. 22 июнь куни истеъфога чиқарилган мураббий 28 августда яна собиқ клубига қайтарилди.\nБунга қадар Канчельскиснинг ўрнида ишлаган сербиялик Деян Журжевичнинг эса Наманганда омади юришмади. Чемпионат доирасида «Навбаҳор» Журжевич бошчилигида бешта ўйинда иштирок этиб, шундан учтасида мағлубиятга учраган бўлса, яна биттадан дуранг ва ғалабага эришди (Кубок баҳсларидан ташқари). Аламлиси, наманганликлар ўз майдонида “Қизилқум” ҳамда АГМК клубларига ҳам имкониятни бой берганди. Бундан эса маҳаллий мухлислар қаттиқ ранжишгани ҳам бор гап.\nШу сабабли раҳбарият Журжевич ва унинг ёрдамчиси Кляични истеъфога чиқарди. Канчельскис билан эса уч йилга мўлжалланган янги шартнома имзоланди ва унга ҳамюрти Беленков яқиндан ёрдам беради. Бунгача иккала тандем Наманганда бирга ишлашганди.\nШуни айтиш лозимки, 28 август куни бош мураббий сифатида таништирилган Канчельскис чемпионатимизда юзага келган қисқа танаффусдан унумли фойдаланиш учун Россияга қайтиб кетган. Маълум бўлишича, мутахассис Наманганга 2 сентябрь куни қайтиб келади.\nЭслатиб ўтамиз, 15 сентябрь куни 19-тур доирасида Наманганда “Навбаҳор”ни “Пахтакор”га қарши ўта муҳим ўйинни кутиб турибди.


Нарпай тумани ҳудудида катта магистрал газ қувури портлаганмиди? » Новости Узбекистана сегодня: nuz.uz\nНовости Узбекистана → ҲОДИСА → Нарпай тумани ҳудудида катта магистрал газ қувури портлаганмиди?\n02-02-2020 22:42 0 925 Рейтинг0 Чоп этиш\nНарпай тумани ҳудудида катта магистрал газ қувури портлаганмиди?\nБугун ижтимоий тармоқларда “Самарқанд вилояти Нарпай тумани ҳудудида катта магистрал газ қувури портлади“, мазмунида хабар ва видеолавҳа тарқалди деб хабар беради Uz.A нашри.\nУшбу ҳолат юзасидан Энергетика вазирлиги Матбуот хизмати изоҳ берди.\nУнда "ҳақиқатдан ҳам Самарқанд вилояти Нарпай тумани Мирбозор шаҳарчаси яқинидаги Зирабулоқ магистрал газ қувурида бугун 2 февраль куни соат 16.45 ларда БГР-ТБА Магистрал газ қувурлари 1-4 тармоқларининг газ қувури ёрилиши оқибатида ёнғин содир бўлган"и қайд этилган.\n“Ўзтрансгаз“ акциядорлик жамиятининг махсус ишчи гуруҳи томонидан соат 17:15да ёнғин бартараф этилган. Айни пайтда Зирабулоқ, Ғаллаорол, Муборак ва Газли магистрал газ қувурлари бошқармаларининг махсус таъмирлаш бригадалари томонидан талафотни бартараф этиш мақсадида воқеа жойида иш олиб бормоқда, дейилади хабарда.


Болаларнинг севикли шифокори – 80 ёшда\nУмрининг 51 йилдан зиёдини бемор болаларни даволашга бағишлаган ва шу туфайли эл-юрт ҳурмат-иззатини қозонган моҳир шифокор, халқимизнинг ардоқли фарзанди Раҳимжон Юнусов яқинда ўзининг муборак 80 ёши ҳамда умр йўлдоши Зуҳрахон Султон қизи билан оила қурганига 55 йил тўлишини оила-аъзолари, дўсту биродарлари ва қариндош-уруғлари билан нишонлайди.\nШу муносабат билан ибратли оила соҳиби, соҳа ривожига салмоқли ҳисса қўшган туғма истеъдод эгаси, шунингдек, “Жанубий Қозоғистон” газетасининг жонкуяри ва доимий муштарийси Раҳимжон Юнусов тўғрисида қалам тебратишни жоиз кўрдик.\nРаҳимжон Ҳошим ўғли 1938 йил 21 сентябрда Шимкент шаҳри, Эски шаҳар даҳаси, Меҳнат кўчасида истиқомат қилувчи Нурбуви ая ва Ҳошим Юнусовлар оиласида таваллуд топиб, вояга етди. 1956 йили Улуғбек номли ўрта мактабни аъло баҳоларга тамомлагач, Чимкент тиббиёт техникумида ўқишини давом эттириб, фельдшерлик касбини эгаллади ва икки йил мутахассислиги бўйича ишлади. Сўнг Тошкент тиббиёт институтининг педиатрия факультетида ўқиб, шифокорлик касбининг очилмаган қирраларини мукаммал ўзлаштирди.\nМеҳнат фаолиятини 1967 йили шаҳримиздаги вилоят болалар касалхонасида бошлаган Раҳимжон Ҳошим ўғли бир йилдан сўнг Алмати шаҳридаги малака ошириш институтида 6 ой ўқиб, болалар неврологияси мутахассислиги бўйича малакасини оширади. Ўқишдан қайтгач, болалар касалхонасида асаб тизими касалликлари бўйича шифокор-невролог бўлиб ишлай бошлайди.\n1978 йилдан 2006 йилгача касалхона неврология бўлимини бошқарган Р. Юнусов 2007 йилдан бошлаб шаҳримиздаги таниқли шифо маскани “С. Маханов клиникаси”да ишламоқда.\n– Бундай мураккаб ва шарафли касбни танлашга ким туртки бўлди? Сизни “доктор Айболит” ҳам дейишаркан, шу ростми?\n– Ушбу касбни танлашимга ўша пайтда Тошкент шаҳрида тиббиёт соҳасида меҳнат қилиб, элга танилган ҳамюрт-оғаларим, таниқли невропатологлар: Ғозивой Соипов ва Шомурод Шомансуровларнинг йўриқлари ҳамда ўзимнинг шу соҳага бўлган қизиқишим сабаб бўлди, дея оламан. Олган билимимни амалда қўллаб, беморларга малакали хизмат кўрсатишда менга устозлик қилган, кўп йиллар неврология бўлимини бошқарган УВУ қатнашчиси Регина Борисовна Каминскаянинг номини ҳар доим ҳурмат билан тилга оламан ва уни ўзимнинг ҳақиқий устозим деб биламан. Неврология соҳасини мукаммал эгаллашимда Москва, Тошкент, Алмати шаҳарларида малакамни ошириб, олган тажрибаларим қўл келганлигини алоҳида атаб ўтгим келади. Болалар касалхонасида ишлаган пайтимизда ҳар йили мингдан зиёд ўғил-қизларни даволаб, уларнинг оилалари қувончига шерик бўлганмиз. Шунинг учундир, балки, беморларим менинг исми-шарифимни билмасада “Доктор Айболит” сифатида танишарди.\nБундай шарафга эришиш ҳар бир шифокор учун катта бахт.\nОлий тоифали шифокор\nР. Юнусовнинг соғликни сақлаш соҳасидаги кўп йиллик салмоқли ва серқирра меҳнати Республика соғликни сақлаш вазирлиги ҳамда вилоят соғликни сақлаш бошқармаси томонидан бир неча бор “Фахрий ёрлиқ”лар ва “Алғис хат”лар билан тақдирланган.\nИбратли оилада икки ўғил, бир қиз муносиб тарбияланиб, вояга етишди. Ўғилларидан: Комилжон – қурувчи-муҳандис, Дониёр – технолог-муҳандис, қизи – Гулнора ота касбини эъзозлаб, бугунги кунда вилоят болалар касалхонасида логопед-дефектолог бўлиб фаолият юритмоқда.\n80 ёшини қарши олаётган устоз шифокор бугун ҳам тетик ва бардам, ҳар куни кўплаб беморлар дилига оро бағишлаб, фаолият юритмоқда.\nБеш нафар невара, икки эвара оғушида фаровон ҳаёт кечираётган ҳурматли оғамиз Раҳимжон Юнусовни муборак 80 ёши ҳамда Зуҳрахон ая билан оила қурганига 55 йил тўлиши муносабати билан самимий табриклаймиз ва унга узоқ умр, мустаҳкам соғлик тилаймиз.\nҲ. МУҲИДДИНОВ, 2018-09-17, 10:26 345


Маълумки, ҳар бир давлатнинг қуролли кучлари ва ҳимоячилари бўлади. Ватан ҳимояси олий бурчдир. 1993 йилдан бошлаб 14 январь юртимизда “Ватан ҳимоячилари куни” сифатида нишонлаб келинмоқда. Шу кундан бошлаб ҳар йили республикамизда “Ватан ҳимоячилари куни” эътибор билан кутилади. Ушбу кун муносабати билан, жорий йилнинг 16 январь куни Имом Бухорий номидаги Тошкент ислом институти 1-курс талабалари куратор Э.Аҳматқулов, А.Мадаипов бошчилигида Ўзбекистон Республикаси Қуролли Кучлар давлат музейига ташриф буюришди.\nУшбу музей 1965 йилда ташкил топган. Музей экспозицияси Қуролли Кучлар тарихи, Марказий Осиё халқлари ҳарбий санъати, шу билан бирга Ўзбекистон Республикаси Қуролли кучлари ривожланишининг ҳозирги даврини акс эттиради. Шунингдек, музейда буюк саркарда Амир Темурга бағишланган алоҳида “Темурийлар даври ҳарбий санъати“ экспозицияси ҳам мавжуд. Бу ерда ҳарбий юришлар хариталари, аскарлар сафланишининг схемалари, қурол-аслаҳалар, нишонлар ва Темурийлар даврининг бошқа экспонатлари ўрин олган. Ўзбекистон халқининг иккинчи Жаҳон урушида иштирокига бағишланган экспозиция ҳам мавжуд. “Мустақил Ўзбекистонни қўриқлаш“ экспозициясида қўшин турлари, ҳарбийлар ҳаёти, уларнинг жанговар ва ҳарбий-сиёсий тайёргарлиги ҳақида маълумотлар олиш мумкин.\nЎзбекистон Республикаси мустақилликка эришганидан сўнг давлатимиз\nҳудудида ҳарбий саънат тарихининг, турли тарихий даврларида юз берган ҳарбий воқеаларнинг, шу жумладан давлатчиликнинг юзага келишида, Ўзбекистон Республикаси Қуролли Кучларининг шаклланиши ва ривожланишида ўзининг бебаҳо ҳиссасини қўшган буюк саркардалар ва қаҳрамонлар ҳақида тасаввурга эга бўлиши кўзда тутилган.\nТашриф давомида талабалар музейдаги ҳарбий экспонатлар билан яқинда танишиб, Давлатимизнинг ҳарбий салоҳияти ва унинг жанговар қудрати ҳамда юртимиз поспонлари ҳақида қизиқарли маълумотларга эга бўлдилар. Талабаларнинг эътироф этишларича, бу ташриф кишида Ватан ҳимоячиларининг хизматлари нечоғлик хатарли бўлиши билан бир қаторда ўз вақтида масъулият ҳамда юксак шарафли эканини ҳис қилишга ёрдам беради. Шунингдек, уларда Давлатимизнинг қудратига нисбатан ишонч ҳиссини ҳамда юртимиз тинчлиги ва халқимиз фаровонлиги каби неъматларни чуқур англаб етишга ундайди.\nЭкскурция сўнгида талабалар музей ёнида эсдалик учун суратга тушдилар.\n646800cookie-checkЎЗБЕКИСТОН РЕСПУБЛИКАСИ ҚУРОЛЛИ КУЧЛАРИ ДАВЛАТ МУЗЕЙИГА САЁҲАТno\nОлдингиИстанбулда “Саҳиҳ ал-Бухорий” халқаро симпозиуми ўтказиладиКейингиМуфтий ҳазратнинг имом-хатиблар ва талаба-ёшлар билан учрашуви


Шерзод Шерматов: «Дўсовни мен эмас, вазирлик судга берган»\nХалқ таълими вазири Шерзод Шерматов собиқ депутат Қобил Дўсовнинг республика таълим тизими борасидаги танқидий фикрларига муносабат билдирди. Унинг айтишича, собиқ депутатни вазирлик судга берган. Бу ҳақда Kun.uz мухбири хабар бермоқда.\nВазирнинг сўзларига кўра, халқ таълими тизимида 700 минг ходим фаолият юритади ва уларни ёппасига хоин дейишга ҳеч кимнинг ҳаққи йўқ.\n«Ким ўзи у, қаердан бу масалага аралашиб қолди... майли, бу кейинги масала. Вазирлик судга берган. Нега? Сабаби ҳаммани хоин деган. 700 минг кишилик тизимни хоин дейишга ҳеч кимнинг ҳаққи йўқ.\nЭски мактаблар бузилгани, умуман, бошқа камчиликларни мен ўзим кўп гапирганман. Ўзим гапирган гапни ўзимга қайтариш керак эмас. Ким бўлишидан қатъи назар шунча одамни хоин дегани учун жавоб бериши керак. У собиқ депутат бўладими, амалдаги депутат бўладими. Мен уни судга бермаганман, вазирлик судга берган.\nМен дуч келган одам билан тенглашмайман-ку! Нима қиламан у билан судлашиб? Ўзим фуқаро сифатида судга беришим мумкин. Бунга ҳам ҳаққим бор. Лекин нима қиламан ҳозир шу билан вақтимни кетказиб.\nВазирликда 700 минг нафар ўқитувчиларимиз, ходимларимиз бор. Уларнинг ҳаммасини «хоинсанлар, мен умуман Ўзбекистонда боламни ўқитмайман», деган гаплари учун жавоб бериши керак. Агар ўқитувчилар ҳуқуқини ҳимоя қилмасак, бизлар нима қилиб юрибмиз», – деди Шерзод Шерматов.\nАввалроқ, Қобил Дўсов ижтимоий тармоқдаги саҳифаси орқали халқ таълими тизимини танқид қилгани, мазкур видеомурожаат сабабли Халқ таълими вазирлиги собиқ депутатга нисбатан фуқаролик ишлари бўйича Чирчиқ туманлараро судига даъво аризаси киритгани тўғрисида хабар берилган эди. Унда Дўсовнинг танқидий, қадр-қиммати ва ишчанлик обрўсига путур етказувчи маълумотлар тарқатгани айтилган.\nЖорий йилнинг 23 сентябрь куни Қобил Дўсов ва Халқ таълими вазирлиги ўртасидаги навбатдаги очиқ суд мажлиси бўлиб ўтди. Унда фуқаролик иши юзасидан суд-лингвистик экспертизаси тайинлангани ва хулосаларга мувофиқ суд жараёни давом этиши маълум қилинган. Кейинги суд мажлиси қачон бўлиши ҳозирча номаълум.


O‘zLiDeP раҳбари А.Хаитов “UzAuto Motors” Хоразм филиали фаолияти билан танишди | O'zLiDeP\nO‘zLiDeP Сиёсий Кенгаши Ижроия қўмитаси раиси А.Хаитов Хоразм вилоятига ташрифи чоғида “UzAuto Motors” Хоразм филиалига борди.\nПартия етакчиси корхона фаолияти билан танишиш билан бирга, ишчи-ходимлар билан мулоқот қилди, партия сайловолди дастури юзасидан нутқ сўзлади.\n“Саноатлаштириш ва янги технологиялар замонавий иқтисодий сиёсатнинг энг муҳим йўналишларидан саналади. Партиямиз 2030 йилгача Ўзбекистон иқтисодиётида саноат улушини 40 фоизга етказиш лозим деб ҳисоблайди. Бунда асосий ўринни маъданлар ва қишлоқ хўжалиги хомашёсига чуқур ишлов бериш орқали экспортга йўналтирилган тайёр маҳсулот ишлаб чиқарувчи якунланган технологик цикл эгаллаши лозим”, – дейди А.Хаитов.\nШу куни O‘zLiDeP раҳбари А.Хаитов бошчилигидаги партия вакиллари Ҳазорасп туманидаги 8-сонли умумий ўрта таълим мактабида бўлиб, сайловчилар билан мулоқот қилди.\nУчрашувда Олий Мажлис Қонунчилик палатаси депутатлигига номзод Н.Қутлимуратова нутқ сўзлаб, ўзининг сайловолди дастурида белгиланган асосий йўналишлар ҳақида иштирокчиларга маълумотлар берди.\n“Олдимизда катта синов даври турибди, – дейди “Шовот” МФЙда яшовчи Ислом Искандаров. –Бугун одамларимизни қуруқ ваъдалар эмас, амалий ишлар қизиқтиряпти. Биз Ўзбекистон Либерал-демократик партиясини амалий ишлар партияси, деб биламиз. Партия сайловолди дастурида ҳам аҳолини фаровон турмуш кечиришига қаратилган муҳим вазифалар белгиланган”.


БМТ: Европа Иттифоқи ҳудудидаги 400 минг нафардан зиёд боланинг ҳуқуқий мақоми йўқ\n10:36 / 06.05.2016\nЕвропа Иттифоқидан бошпана сўраб, ариза топширган 400 мингдан зиёд бола ҳуқуқий мақомга эга эмас. Бу ҳақда БМТ Бош котибининг расмий вакили Стефан Дюжаррик маълум қилган. Унинг сўзларига кўра, БМТнинг болалар фонди (ЮНИСЕФ) Европа мамлакатларини қочқин ва муҳожирлар, айниқса, улар орасидаги вояна етмаганларга бошпана беришнинг янги тартиб-қоидаларини ишлаб чиқишга чақирди.\n"ЮНИСЕФ маълумотларига кўра, 2015 йилнинг январидан ноябрига қадар Европа мамлакатларидан бошпана сўраган 400 минг нафардан зиёд бола айни дамда ҳуқуқий вакуум остида қолмоқа", - деди Дюжаррик. У ЮНИСЕФ номидан ЕИга мурожаат қилар экан, “ўз вақтида керакли қарорларни чиқаришга, болаларни хатарли вазиятлардан асрашга, Иттифоқ давлатлари орасида тезкор маълумот алмашишни йўлга қўйишга” чақирди.\nМавжуд қонунларга кўра, боланинг ЕИ ҳудудида бўлишидан унинг аризаси ўрганилгунга қадар бўлган орадан 11 ойча вақт ўтмоқда. Бу узоқ муддатли жараён болани ота-онаси ва ёки оиласи билан бирга бўлишига ҳалақит қилмоқда, унинг ҳаётини хатарга қўймоқда.


Пахлава тайёрлаш, пишириш рецепти\nVatanda.Com » Пазандалик » Ширинликлар » Пахлава\nПаҳлава – мащур қандолатчилик пишириғи бўлиб, қиём қуйилган қаватланган ҳамир ва ёнғоқдан иборатдир. Паҳлава ширинлигини тайёрлаш шарқ ҳалқлари ошҳонасида кенг тарқалган. Ўзбек ошҳонасида паҳлава анъанавий тарзда Наврўз байрамида дастурҳонга тортилади.\nПаҳлава тайёрлаш учун қуйидаги махсулотлар керак бўлади:\nсариёғ – 350 г\nун – 4 стакан\nистеъмол содаси – 1 чой қошиқ\nшакар – 2,5 стакан\nёнғоқ – 2 стакан\nПАХЛАВА ТАЙЁРЛАШ ЖАРАЁНИ\nПахлава тайёрлашнинг жуда турли усуллари мавжуд, ушбу рецептда улардан бири келтирилади.\nДаставвал паҳлава ҳамирини тайёрлаш керак. Ун 300 грамм сариёғ билан аралаштирилади, сўнг 3 та туҳум сариғи, сметана ва сода қўшилади, ҳамир қорилиб, 1 соатга совутгичга олиб қўйилади.\nСўнг совутгичдан олиниб, ҳамир 8 та кичик зувалаларга бўлинади. Зуваларнинг иккитаси бироз каттароқ бўлиши керак. Бу энг пастки ва энг устки қават учундир.\nНачинка тайёрлаш: ёнғоқларни майдалаш керак, лекин ун каби жуда майдалаб юбориш хам ярамайди, кичик бўлакчалар қолиши керак. Ёнғоқни шунингдек қовуриб олиш хам мумкин. Бунинг учун ёнғоқ 150 даражагача қиздирилган печга 5-7 дақиқага қўйиб олинади. Бу паҳлава тайёрлаш сирларидан биридир, қовурилган ёнғоқлар билан паҳлава янада мазали чиқади.\n4 та туҳум оқи, шакар ва майдаланган ёнғоқ бирлаштирилади.\nХар бир ҳамир зуваласи ун сепилган юзада ингичка қилиб ёйилади.\nПротивенга қават қилиб ҳамир ёйилади, хар бир қават устига бир текисда начинка қўйилади, лекин зич тарзда эмас. Шу тариқа ҳамир-начинка кетма-кетлигида давом эттирилади. Энг пастки ва устки қават ҳамирлари бироз қалинроқ бўлгани яҳши, шунда у ёпишиб қолмайди ёки куймайди.\nЭнг устик қават ҳамир билан тугайди. Хосил бўлган пирог ромб шаклида кесиб чиқилади, устига туҳум сариғи суртилади, ёнғоқ билан безалади. 200 даража 40-50 дақиқа пишириб олинади.\nТайёр бўлишига 5-10 дақиқа қолганда, печдан олиниб, устидан эриган 50 грамм сариёғ ва асал аралашмаси қуйилади ва якуний тайёр бўлиши учун печга қайтарилади.\nШуни таъкидлаш жоизки, противендан фақат совуган паҳлавани чиқариб олиш мумкин. Акс холда пишириқнинг иссиқлигида суюқ бўлган қиёми оқиб кетади!


ЭНЕРГЕТИКЛАР КУНИ АРАФАСИДА СОҲА ВАКИЛЛАРИ МУНОСИБ ТАҚДИРЛАНМОҚДА Ўзбекистон миллий электр тармоқлари акциядорлик жамияти\nХабарингиз бор, аввалроқ 22 декабрь — Энергетиклар куни тарихи ҳақида маълумот берган эдик: http://uzbekistonmet.uz/uz/\nМана, бир неча йилдирки, ушбу сана энергетика соҳаси, хусусан электр энергетика тармоғи ходимлари томонидан ҳам кенг нишонланади. Энергетиклар куни муносабати билан “Ўзбекистон миллий электр тармоқлари” акциядорлик жамиятида бир қатор тадбирлар ўтказилмоқдаки, буларнинг бари Жамиятдаги одатий иш кунларига байрамона шукуҳ бағишламоқда.\nСоҳада 35 йил ва ундан ортиқ хизмат кўрсатган ходимлар, шу билан бирга, йиллар давомида ўз хизматини соҳа ривожи, юртимиз равнақи, халқимиз фаровон ҳаётига бағишланган бир нечта ҳамкасбларимиз Жамият маъмурияти томонидан муносиб тақдирланди.\n2020 йилда Мустақил Давлатлар Ҳамдўстлиги Электрэнергетика кенгашининг 56- ва 57-қарорига асосан “Мустақил Давлатлар Ҳамдўстлиги Энергетика фахрийси” фахрий унвони билан 2 нафар Жамият ходимлари тақдирланди:\nХамидов Ислом Ибрагимович — Ходимлар билан ишлаш бошқармаси бошлиғи;\nЮсупбеков Юлдаш Ибраимбекович — Бирлашган касаба уюшмаси қўмита раиси ўринбосари.\nШунингдек, 12 нафар ходимлар МДҲ Электрэнергетика кенгашининг фахрий ёрлиқлари билан тақдирланди. Ижозатингиз билан, уларнинг Марказий бошқарув аппаратида меҳнат фаолияти юритувчи 4 нафари билан таништириб ўтсак:\nМухамедов Шукирилло Акилович — Миллий диспечерлик маркази диспетчери;\nХалмурадова Афтаб Абдуллаевна — Стратегик ривожлантириш ва стандартлаштириш бошқармаси бош мутахассиси;\nАббасов Акмал Акбархонович — Мустақил электр энергиясини ишлаб чиқарувчи корхоналар билан ишлаш бўлими бошлиғи;\nАзимова Рагна Абдулхамитовна — Капитал қурилиш, смета ва лойиҳаларини экспертиза қилиш бошқармаси етакчи мутахассиси.\n“Ўзбекистон миллий электр тармоқлари” АЖнинг 2020 йилдаги 7 декабрдаги 390-сонли буйруғига асосан “Энергетика фахрийси” унвони билан 51 нафар ходим тақдирланди. Жумладан, Марказий бошқарув аппаратидан қуйида исм-шарифлари келтирилган ходимлар тақдирланди:\nУмида Нигматовна Рустамова — Иш юритиш бўлими етакчи кутубхоначиси;\nНаталья Генадиевна Биктагирова— Иш юритиш бўлими 1-тоифали техниги;\nЕлена Викторовна Тюрина — Марказий реле ҳимояси ва автоматика хизмати сектор бошлиғи;\nРашид Адашевич Саттаров — Марказий реле ҳимояси ва автоматика хизмати лаборатория бошлиғи;\nБахтиёр Сайдуллаевич Яйловов — Идоравий ҳарбийлаштирилган қўриқлов хизмати 1-тоифа назоратчиси.\nШу билан бирга, “Ўзбекистон миллий электр тармоқлари” акциядорлик жамияти ҳамда Ўзбекистон энергетика, нефт-газ ва геология ходимлари касаба уюшмаси Республика Кенгашининг 2020 йил 7 декабрдаги 389-сонли буйруқ-қарорига асосан 32 нафар ходимлар Фахрий ёрлиқ билан мукофотланди. Ижозатингиз билан, улар ичидан Марказий бошқарув аппарати хизмат қилаётган ходимларни таништириб ўтсак:\nАлиев Хусан Маҳмудович — Лойиҳаларни амалга ошириш гуруҳи бош мутахассиси;\nДустияров Эркин Мусурмонович — Бухгалтерия ҳисоби ва ҳисоботи бошқармаси етакчи ҳисобчиси;\nТурсунматов Эргаш Шукурович — Марказий диспетчерлик маркази катта диспетчери.\nБайрам муносабати билан уюштирилган тадбирларда яна 20 нафар ишчи-ходимларга самарали меҳнати учун раҳбарият номидан ташаккурнома эълон қилинди. Жамият ходимлари мукофот пуллари билан тақдирландилар.\nЭслатма: ходимларнинг исм-шарифлари паспорт маълумотларига мувофиқ ёзилди. Батафсил маълумотлар Жамиятнинг uzbekistonmet.uz веб-сайти орқали эълон қилинади.


Фарғона вилояти мамлакатимизда биринчи бўлиб пахта топшириш шартномавий режасини бажарди. - Халқ сўзи\n23:11 12 Октябр 2019 Жамият\nАйни кунларда анъанавий деҳқончилик мактаби ярата олган фарғоналикларнинг миришкорлиги янада яққол намоён бўлди.Октябр ойининг 12 санасидаёқ пахта топшириш режасини муваффақиятли уддалай олган вилоят пахтакорларининг эришган зафари бугун барчани беҳад мамнун этмоқда. Бир сўз билан айтганда, улар пахтачилик кластерида Фарғона мўжизасини ярата олди, десак муболаға эмас.\nБу ютуқлар, албатта ўз-ўзидан бўлгани йўқ. Аграр тармоққа инновацияларни кенг татбиқ қилиш, заминимизда етиштирилаётган хом ашёни ўзимизда қайта ишлашни чуқурлаштириш бугунги замон талабидир. Зеро, қишлоқ хўжалиги қанчалик саноатлашса, давлатнинг иқтисодий ва экспорт салоҳияти шунчалик ортади. Шу боис вилоятда кейинги пайтда илғор технологияларга асосланган инфратузилмани яратиш, қишлоқ хўжалигида кластер усулини жорий этишга жиддий эътибор қаратилди.\n2018 йилда илк бор Риштон туманида ушбу тизим қўлланган бўлса, 2019 йилда вилоятнинг 9 та туманларида пахта-тўқимачилик кластерлари амалиётга татбиқ этилди. Жорий йилда 2 минг 149 та фермер хўжаликлари 82 минг 80 гектар майдонга чигит қадади.\nПахта-тўқимачилик кластерининг бошқа ишлаб чиқариш тузилмаларидан афзалликлари шундаки, бу ягона технологик занжирга бирлаштирилган корхоналар мажмуйи ва аҳоли турли қатламларини ўзида жамловчи боғлам, айни пайтда соҳада инновацион иқтисодиётга ўтишнинг муҳим босқичидир. У илм-фан, таълим ҳамда ишлаб чиқариш интеграциясини чуқурлаштириш, янги инновацион технологияларни амалиётга жадал жорий этишда долзарб аҳамиятга эга.\nАввало, Фарғонада ғўзанинг “С-8290”, “Наманган-77”, “Султон” , “С-6524” навлари бўйича жойлаштиришда ҳудудларнинг тупроқ-иқлим шароити, сув таъминотлари ҳамда соҳанинг етакчи олим ва мутахассислари, фермер хўжаликлари раҳбарлари, шунингдек, кластер корхоналари таклифлари инобатга олинди.\nЖорий йилда ғўзани минерал ўғитлар билан озиқлантириш ишлари алоҳида назорат асосида босқичма-босқич олиб борилди. Бунда аввало, кластер корхоналари томонидан минерал ўғитлар захирасини тўлиқ яратилганлиги ҳамда фермер хўжаликларига ўз вақтида узлуксиз етказиб берилиши ўз самарасини берди. Ғўзани минерал ўғитлар билан озиқлантириш мақсадида 113 та чорвачилик фермер хўжаликлари, 79 та паррандачилик корхоналари ҳамда аҳоли хонадонларидаги 465 минг тонна маҳаллий ўғит ва 127 минг тонна фекал захираси ғўза майдонларига чиқарилди. Шунингдек,ғўзани суғоришда сув ресурсларидан оқилона фойдаланиш мақсадида 176 та “суғориш отрядлари“ ташкил этилди ҳамда 331 гектар майдонда томчилатиб, тупроқ шароити сувни кўп сарф қилинадиган майдонларда 176 комплект эгилувчан қувурлар орқали суғориш жорий этилди.\nБундан ташқари, вилоятда ғўза парваришида инновацион технологияларни қўллаш, ғўзани ривожини тезлаштириш ва ҳосилдорликни 3-5 центнерга ошириш мақсадида биологик фаол моддалар-биостимуляторларни қўллаш кенг татбиқ этилди.\nҲудудда пахта йиғим-терими ишларини уюшқоқлик билан ўтказиш мақсадида 1 минг 370 терим отрядларида 215 мингдан ортиқ теримчи ихтиёрий пахта йиғиштириб олишда иштирок этмоқда.\n–Фермерлар бугун кўплаб оворагарчиликдан холи бўлди,–дейди “Файзли ой тонги кўрки” фермер хўжалиги раҳбари Тожиддин Ҳайдаров. – Минерал ўғит ёки ёқилғини шартномада кўрсатилган муддатда, керагича олмоқда. Ишчилар ўз вақтида ойлик маош билан таъминланаётир. Бу йилги терим аввалида ғўзанинг ривожи ва ҳолати жамият мутахассислари томонидан доимий назорат қилинди.Албатта, манфаат бўлган жойда ишга ҳам муносабат ўзгаради. Кластернинг афзаллигини бугун барчамиз ўз фаолиятимизда яққол кўрмоқдамиз. Бу йил “Expo Kollor Prin Teks” масъулияти чекланган жамияти билан шартнома имзолаб, 35 гектар майдондан 45 центнердан пахта ҳосилини олдик.\n“Ғалвирлар сувдан кўтариладиган пайт”да юқоридагидек саъй ҳаракатлар ўз самарасини берди.Фарғона вилоятининг Ёзёвон, Қўштепа ва Риштон туманлари мамлакатимизда биринчилардан бўлиб, 15 иш кунида пахта топшириш шартномавий режасини бажарди. Ортидан Тошлоқ, Учкўприк, Бағдод, Бувайда,Бағдод туманлари ҳам бирин кетин контрактация шартномаларини уддасидан чиқди. Натижада вилоятда жорий йил 82 минг 100 гектар майдонда пахта мўл ҳосили етиштирилди.\n– Кластер усули пахтачилик соҳаси истиқболини белгиловчи инновацион ғоя эканлигини тажрибада яққол намоён бўлди. 14 минг 800 тонна пахта топшириб, белгиланган режани қисқа муддатларда бажардик, – дейди Ёзёвон тумани ҳокими Йўлчибой Бойигитов. – Бу усул самараси сифатида туманимиз фермер хўжаликларининг иқтисодий салоҳияти чўл ҳудуди бўлишига қарамай жадал ривожланишга юз тутди. “Баҳодир Лоғон текстил ” масъулияти чекланган жамияти томонидан жорий йилда инновацион лойиҳа асосида илк марта пахта етиштиришда кластер усули қўлланилди. 119 та фермер хўжалиги билан 5 минг 210 гектар майдонда агротехник талаблар асосида пахтанинг серҳосил, эртапишар навларини парваришлади. “Баҳромбек”, “Хумо”, “Ҳайрулло” каби ўнлаб фермер хўжаликлари биринчи теримда 45-50 центнердан ҳосил олиб, шартномавий режани бажардилар.\nРиштон туманидаги“Rus oʻzbek teks” масъулияти чекланган жамиятида илгарилари фақатгина калава ип ишлаб чиқариш билан шуғулланар эди. Кластер усулининг жорий этилиши жамиятга кўплаб имтиёз ва имкониятларэшигини очди. Келгусида улар пахта етиштиришдан тортиб, то хомашёдан тайёр маҳсулот ишлаб чиқариш билан якунланадиган тўлиқ тўқимачилик иш жараёнини яратади. Жамият директори Олимжон Олимовнинг таъкидлашича, эндиликда корхонада хом ашё қайта ишлашнинг барча босқичидан ўтиб, экспортбоп тайёр маҳсулотга айланади. Чунки инновацион кластерда ерларни шудгорлашдан тортиб хом ашёни қайта ишлашгача бўлган босқич корхоналарни ишлаб чиқариш услуби билан бирлаштиради. Ҳисоб-китоблар қараганда, жорий йил якуни билан “Rus oʻzbek teks” масъулияти чекланган жамияти 20 миллиард соф даромад олишни кўзда тутган.\nФарғона вилоятидаги 384 хорижий сармоя иштирокидаги қўшма корхоналар орасида Ўзбекистон – Сингапур “Indorama Kokand Textile” ип йигириш қўшма корхонаси етакчилик қилади. Бу ерда йилига 2 минг тонна юқори сифатли пахта ипи ишлаб чиқарилади. “Indorama Group” компанияси директорлар кенгаши раиси жаноб Пракаш Лохия бошчилигидаги бошқарув аъзолари ушбу ойда Фарғонада бўлди. Вилоят раҳбари ўртасидаги самимий мулоқот чоғида вилоятда компания сармояси иштирокидаги янги саноат корхоналари ташкил этиш истиқболлари муҳокама этилди.\n–Муҳокамалар чоғида жаноб Ғаниев узоқ йиллик изланишлар туфайли ниҳоят бу йил пахтанинг янги “Фарғона” нави яратилганлиги ва у вилоятингиз далаларида синовдан муваффақиятли ўтганлигини айтди, –дейди жаноб Пракаш Лохия.–Бу нав юқори сифатли, микронейери юқори, тортими қаттиқ ва пишиқ толалидир. Биз уни бажонидил Индорама корхонасида сайқалланган ип ишлаб чиқиш учун тақдим этамиз. Бу биз учун катта совға бўлди. Индорама дунёда сайқалланган ип ишлаб чиқарувчи энг йирик компания ҳисобланади. Биз янги “Фарғона” навли пахта толасини мамнуният билан жаҳон бозорига тақдим этамиз. Ўйлайманки, у ғоят харидоргир бўлади.\nХулоса ўрнида айтиш мумкинки, Фарғона азалдан миришкор пахтакорлар, уста бободеҳқонлар юрти. Бугунги кунда ҳам бу эзгу анъананинг муносиб ворислари бўлган фарғоналик фермер ва пахтакорлар жорий йилги ютуқлар сарҳисобидан мамнун бўлиб, эртанги кун истиқболи умидида улкан орзу-мақсадлар билан янги марралар сари интилмоқда. Вилоят бўйича етиштирилган пахта ҳосилидан фермер хўжаликлари кесимида 1 трлн. сўм даромад ёки 270 млрд.сўм фойда олиниши кутилмоқда.\nЎзгаришлар палласида ўша давр нафасини ҳис қилиб, юрт тараққиётини тўғри ўзанга солиб юборган ҳақиқий миллат етакчилари дунёда кам топилади. Ўзбекистонда Президент Шавкат Мирзиёев томонидан биргина қишлоқ хўжалигининг муҳим тармоғи бўлган пахтачиликда кластер тизимини қўллаш бўйича илгари сураётган ғоялари ҳамда новаторлик фаолияти бунинг ёрқин тасдиғидир. Бундай изчил сиёсат ҳамда шиддатли замон талабларига ҳамоҳанг ташланаётган шахдам қадамлар уч-тўрт йил ичида Ўзбекистоннинг дунёни ривожланган давлатлари сафидан жой олишига шак-шубҳа йўқ.


Чин юртида етти кун (иккинчи мақола) - Tafsilot.uz\n12-октябрь 2017, 13:27\nМақоламизнинг биринчи қисмида Пекин шаҳрида кўрган-кечирганларимизни ҳикоя қилган эдик. Хитой пойтахтида икки кун бўлгач, куннинг иккинчи ярмида Пекин—Шанхай йўналиши бўйича қатновчи тезюрар поездда Нанкин шаҳрига йўл олдик.\nПекин—Шанхай тезюрар темирйўлининг узунлиги 1318 километрга тенг. Ушбу темирйўлнинг қурилиши 2008 йилнинг 18 апрелида бошланиб, 2010 йилнинг 15 ноябрида тугалланган. У 2011 йилнинг 30 июнида расман очилган эди.\nТезюрар темирйўл қурилишида 135 минг ишчи меҳнат қилган. Темирйўлда бир вақтнинг ўзида манзилнинг бошидан охиригача иккитомонлама ҳаракатланиш мумкин. Поездларнинг максимал тезлиги 380 км/соатни ташкил этади.\nЙўловчиларга электрон табло орқали поезднинг тезлиги, ташқаридаги ва ичкаридаги ҳарорат, навбатдаги станциялар ҳақида маълумот бериб борилади. Электрон таблони доимий равишда кузатиб борганим йўқ, ўзим кўрган энг катта тезлик 326 км/соат эди.\nПекиндан биз бораётган Нанкин жанубий темирйўл станциясигача бўлган масофа — 1018,6 км. Ушбу масофани 4 соату 34 дақиқада босиб ўтдик. Демак, соатига ўртача 223 км йўл босганмиз.\nУшбу темирйўл фойдаланишга топширилган вақтда дунёдаги энг тезюрар темирйўл тармоғи ҳисобланган. Айни пайтга келиб ушбу мақом 2009 йилнинг декабрида очилган Вухан—Гуанчжоу тезюрар темирйўлига тегишли.\nШанхай–Нанкин ва Пекин–Тянцзин шаҳарлараро темирйўли Пекин–Шанхай тезюрар темирйўли билан деярли параллел равишда ўтган. Аммо уларда поездлар алоҳида-алоҳида қатнайди.\nПекиндан Шанхайгача оддий поездда 10 соатда борилса, тезюрар поездда 330 км/соат тезликда юрилганда йўлга кетадиган вақт 4 соатгача қисқаради. Тезюрар темирйўлда CRH-380A сериясидаги поезд вагонларидан фойдаланиларкан. Битта эшелон 16 та вагондан иборат ва у 1050 та йўловчига хизмат кўрсата олади. Битта эшелоннинг истеъмол қуввати 16 МВт.ни ташкил этади. Демак, битта йўловчига камида ўртача 80 киловатт/соат энергия сарфланади.\nПекин–Шанхай тезюрар темирйўлининг бир кунлик йўловчилар оқими 220 минг кишига тенг. Тиғиз пайтларда поездлар ҳар уч дақиқада жўнайди. Умуман, поездларнинг вокзалга кириб келиш ва чиқиб кетиш графиги қатъий белгиланган. Шу боис йўловчилар чиптада кўрсатилган вақтга қатъий амал қилишади, йўқса поезддан қолиб кетишлари тайин.\nЭътиборимизни тортган жиҳат Пекинда ҳам, Нанкинда ҳам вокзалларнинг шаҳар чеккасида қурилгани бўлди. Бундан йўлларда транспорт оқимини камайтириш, тиқилинчларнинг олдини олиш, қолаверса, шаҳар атмосферасини ифлосланишдан сақлаш кабилар кўзланган бўлса керак.\nХитойда йўловчилар оқимига мос равишда вокзаллар ҳам, кутиш жойлари ҳам жуда катта. Одам қанчалик кўп бўлмасин, ўриндиқлар ҳаммага етарлидай кўринди. Қолаверса, ҳожатхоналари мутлақо бепул, тозалиги аъло даражада экан.\nМавриди келганда Тошкент темирйўл вокзали ва бошқа вокзал мутасаддилари айни шу жиҳатлар бўйича истеъмолчиларга кўнгилдагидай хизмат кўрсата олмаслигини айтиб ўтиш жоиз. Масалан, Тошкент темирйўл вокзалида ўриндиқлар сони йўловчилар оқимига нисбатан анча кам. Боз устига вокзал ҳожатхоналари пулли. Бундан вокзал маъмурияти уялиши керак. Агар кимлардир раҳбарлардан бекитиқча бу ишдан даромад олаётган бўлса, уларнинг қинғирлигига чек қўйиш лозим.\nШу ўринда бир жиҳатни тилга олиб ўтмасам бўлмайди. ¤зим Сурхондарёга кўпинча поездда қатнайман. Секин юрса-да, узоқ масофага машинада тиқилиб кетгандан поездда оёқни узатиб кетганга нима етсин?! Аммо Тошкент вокзалида кутиш залидан то перронгача етиб бориш минг азоб. Перронга ер ости йўлидан ўтилади. Йўл эса жуда тор, икки томонлама ҳаракат вақтида аҳвол баттар ёмонлашади. Юкингиз енгилгина бўлса-ку хўп-хўп, аммо узоқ жойга кетаётганлар ёки келувчиларнинг юки одатда оғиргина бўлади. Йўловчилар орасида қариялар, беморлар бор. Улар бу йўлдан юкларини кўтариб олиб ўтолмасликлари тайин. Ноилож юк ташувчиларнинг хизматидан фойдаланишади, хизмат эса пулли.\nХитойдаги вокзалларда аксинча, ҳамма нарса одам, яъни истеъмолчилар учун бунёд этилганини кўриш мумкин. У ёқда ҳеч қандай ер ости йўлларини кўрмадим. Перронлар биз борган ҳамма вокзалда кутиш залининг тагида экан. Поезд қайси йўлга қўйилишига қараб бошқа-бошқа жойдан тушиларкан. Сиз чиқадиган поездингиз қайси йўлга қўйилиши, биздагидан фарқли ўлароқ, темирйўл чиптасида кўрсатилган бўларкан. Вокзалдан чиқишда ҳам, перронга тушишда ҳам эскалаторлардан фойдаланилади. Яъни инфратузилма йўловчиларнинг манфаатларини ҳисобга олиб яратилган.\nҲа, яна бир гап. Тошкентда ҳам, вилоятларда ҳам перронга чиққандан кейин ўзингиз чиқадиган вагон қаерда тўхташини билолмайсиз. Ўзимизнинг тезюрар поездларга чиқмаганман, аммо шаҳарлараро қатновчи поездларда аҳвол шундай. Пекин, Нанкин ва Жинан шаҳарларидаги вокзалларда бундай эмас экан. Йўловчилар қайси вагон қаерга келиб тўхташини аниқ билишади (бу чиптада кўрсатилган бўлади). Перронда вагон рақами сариқ, яшил, оқ бўёқларда ерга ёзилган бўлиб, қайси рейс учун қайси бўёқдаги кўрсаткичлар амал қилиши овозкучайтиргичлар орқали эълон қилиб туриларкан.\nУмуман олганда, тезюрар поездлар Хитойдаги энг оммалашган транспорт турларидан бири ҳисобланади. Юқори тезлик шаҳарлар ўртасидаги йўлга сарфланадиган вақтни анча-мунча тежайди. Қолаверса, Хитойда тезюрар поездларнинг чиптаси бошқа давлатларникидан анча арзонлиги билан ажралиб туради.\n2008 йили тезюрар поездлар жами йўловчи поездларнинг бор-йўғи 6 фоизини ташкил этган бўлса, 2013 йилга келиб бу кўрсаткич 79 фоизга етган. «Хитой темир йўллари» давлат компаниясининг маълумотига кўра, айни пайтда мамлакатда соатига 380 км/соат тезликда ҳаракатлана оладиган тўрт юзга яқин темирйўл эшелони бор. Хитойда бир неча марта тезюрар поездларнинг тезлиги билан боғлиқ жаҳон рекордлари ўрнатилган. Аммо уларнинг барчаси синовлар пайтида қайд этилган бўлиб, бу вақтда поездларда йўловчилар бўлмаган.\nТезюрар поездлар ғояси 1970-йилларда Японияда пайдо бўлган бўлиб, XXI асргача кунчиқар мамлакат бу борада пешқадам ҳисобланган. Тезюрар поездларнинг пайдо бўлиши дунё миқёсида оммавийлигини йўқота бошлаган темир¬йўлларнинг рақобатбардошлигини қайтаргани билан аҳамиятлидир. ХХ аср охирига келиб Италия, Испания, Франция, Германия ва Белгия Япония тажрибасини ўзлаштиришди. XXI аср бошига келиб бундай поездлар тезлиги 380 км/соатгача етди.\nХитойда тезюрар темирйўл тармоқлари аср бошида қурила бошлаган. Гарчи бу соҳага бош¬қа давлатларга нисбатан анча кейин қўшилган бўлса-да, Чин юрти қандайдир 10 йил ичида дунёда етакчилар сафига чиқиб олди. Тезюрар темирйўл тармоқлари қурилиши авжига чиққан 2010-2012-йилларда Хитой ҳукумати соҳани ривожлантириш учун 355 млрд. доллар ажратган эди. Кейинги йиллар давомида ҳам соҳани риожлантиришга эътибор сусайгани йўқ. Биргина 2017 йилда бунинг учун 104 млрд. доллар ажратилгани сўзларимизни тасдиқлайди.\nАгар 2008 йили деярли барча тезюрар поездлар Япония, Германия ва Франциядан сотиб олинган бўлса, 2011 йилга келиб Хитой ўзининг миллий маҳсулотини ишлаб чиқара бошлайди. Эътиборлиси шундаки, улар хориждан сотиб олинган тезюрар поездлардан фойдаланиш билангина кифояланмасдан, уларни чуқур ўрганиш натижасида ишлаб чиқаришни ўзлаштиришади. Ҳозир Хитой заводлари ҳар йили юзлаб ана шундай поездларни ишлаб чиқариб, ҳам ички бозорни таъминламоқда, ҳам хорижга экспорт қилишмоқда. Режага кўра 2020 йилга бориб Хитойда тезюрар темирйўл тармоқлари 30 минг километрга етади.\n(Ушбу мақола «Iste’mol madaniyati» газетасининг 2017 йил 4 октябрдаги 18-сонида чоп этилган)\nХитой Ўзбекистон саёҳат медиатур\nЧин юртида етти кун (биринчи мақола)\nМактаб таълим учунми ёки назорат учун?\nКим ҳақ: вазирликми ёки университет?


Кексалари эъзоз топган юртнинг келажаги ҳам обод бўлади / ADOLAT ижтимоий-сиесий газетаси\nКексалари эъзоз топган юртнинг келажаги ҳам обод бўлади\nЎзининг табаррук 91 ёшида саҳар туриб сигир соғишни ёки томорқасидаги сабзавотга ишлов беришни хуш кўрадиган Майрам момо ҳақида эшитганмисиз? Невара келинлари “Бу ишингиз билан бизни уятга қўясиз-ку” дейишганида, “Асло ташвиш тортманг, ахир менинг шу ёшга киришим сигир соғишни, кетмон ушлашни ор билмаганимдан”, деб кулиб-кулиб жавоб қайтаради момо.\nЎхшатмасдан учратмас деганларидек, момонинг умр йўлдоши Абдулла бобо Қосимов ҳам 97 ёш бўлса-да, мактабга мураббийлик дарсини ўташ, қишлоқ болаларини ҳаёт ҳикматларидан баҳраманд этиш учун қадам ранжида қилади. Кенжа ўғил, олий маълумотли педагог Тоҳир Қосимов бу тетикликнинг сабабини нуроний отаси ва аяжони одамлар орасида яшашга ўрганиб қолгани, эл-улуснинг шодлиги-қувончидан қувват олиб келишаётганида, деб бот-бот таъкидлайди.\nОппоқ соқоли нуроний чеҳрасига ярашиб тушган Абдулла бобо Қосимов Иккинчи жаҳон урушининг қаттол синовларини бошдан кечирган марду майдон инсонлардан. Унинг умр саҳифаларини варақласангиз, ҳар бир инсон, албатта, уқиб олиши шарт бўлган бебаҳо ҳикматлар китобига дуч келгандек бўласиз. Ва, бу ҳикмат замирида осуда осмон остидаги дориломон кунларга, тинчлик, хотиржамликка, озодлик ва ободликка, фарзандларнинг бахту иқболи, ёруғ келажагига нисбатан шукроналик борлигига такрор-такрор ишонч ҳосил қиласиз.\nҲа, оқдарёлик уруш ва меҳнат фахрийси Абдулла бобо Қосимов озод ва обод Ватанимиздаги беқиёс ўзгаришларни бутун вужуди билан ҳис этиб, ҳар қадамда фаровон турмушга шукроналар айтиб яшаётган инсонлардан. Унинг илму одоби, меҳнату садоқати билан эл назарига тушган ўн бир нафар фарзанди, бир юз эллик нафар невара-эваралари ва кўпларга ибрат бўлгулик умр хотиралари борки, шундай толе эгаси эканлигидан ўзини бахтиёр сезади.\n— Бу кунларга етганлар бор, етмаганлар бор, — деб ҳаёт хотираларини варақлашга тушади отахон. — Далада ота-онамнинг ташвишини енгиллатиш учун ўн тўрт ёшимда товонимга кесак ботиб югурганларим, чигит экканим, ғўза парваришлаганим ҳануз ёдимда. Ўшанда меҳнат билан топиладиган ноннинг қадрини илк бора тушуниб етганман.\nИккинчи жаҳон урушида дунё халқларини фашизм вабосидан халос этиш баробарида ўз юртининг озодлигини сақлаб қолиш учун минг-минглаб ўзбек ўғлонлари ҳам қўлга қурол олиб фронтга отланишган эди. Улар қаторида Абдулла Қосимов ҳам оловли йўллардан юриб, душманни қувиб Руминиягача борди. Урушда оғир ярадор бўлиб, не-не азоб-уқубатларни бошдан кечирганида ҳам ўз юртининг, яқинларининг меҳру соғинчи билан яшади. Шу меҳр-соғинч туфайли жанггоҳларда омон қолган умрини халқ хизматига бағишлашни ихтиёр этди.\nҲа, Абдулла Қосимовнинг бутун умри юртдошлари учун чинакам ибрат мактаби. Урушдан сўнг у узоқ йиллар Оқдарё туманида халқ таълими соҳасида самарали фаолият юритди. Сўнгра тақдир тақозоси билан жамоа хўжалигини бошқариб ғалла, пахта етиштириш, аҳоли фаровонлигини таъминлаш йўлида баракали меҳнат қилди.\nТақдирни қаранг-ки, ҳаёт унга Майрам опадек аҳдида қатъий, вафодор умр йўлдошини раво кўрди. Урушдан кейинги оғир тикланиш йилларида жамоа хўжалигини оёққа қўйиш учун икковлашиб туну кун меҳнат қилишди. Майрам опа қишлоқ хўжалигини ривожлантириш борасидаги изланишлари учун “Ўзбекистонда хизмат кўрсатган пахтакор” унвонига сазовор бўлди. Энди Абдулла аканинг кўксидаги қўша-қўша жанговор орден, медаллари, Майрам опанинг меҳнатдан топган унвони наинки оила аъзолари, балки қишлоқдошлари, дўст-биродарлари учун ҳам фахру ифтихор, ҳавас ва ҳурматни англатиб турибди.\nОқдарё туманининг Навоий маҳалласида истиқомат қиладиган кексаю ёш бу икки фидойи қалб соҳибларини юлдузи юлдузига тўғри келиб, қўша қариш бахтига мушарраф бўлган инсонлар, деб билишади. Қаранг-ки, Майрам опа 91 ёшни қарши олаётган бўлса-да, ўз қўли билан сигир соғишни, томорқасидаги экинларга ишлов беришни хуш кўради. Бу одати билан невараларига, келинларига меҳнатнинг нони ширин эканлигини уқтирмоқчи бўлади.\nАбдулла бобо ҳам маҳалла ёшларидан панду насиҳатини, турмуш ўгитларини аямайди. Уларни ҳаётда қатъий мақсад, эътиқод билан яшашга, дориломон кунларнинг қадрига етишга ундайди.\n— Меҳру оқибат, кексаларга иззат-эътибор инсонпарвар жамиятимизнинг энг катта ютуғи деб биламан, — дейди Абдулла бобо. — Президентимизнинг “Иккинчи жаҳон уруши қатнашчиларини рағбатлантириш тўғрисида”ги Фармони мени беҳад тўлқинлантириб юборди. Фармонни ўқиб давлатимиз раҳбарининг тинчликсевар, халқпарвар сиёсатини, жамият учун хизмат қилган кишиларга нисбатан чуқур ғамхўрлигини яна бир карра ҳис этдим. Кексалари эъзоз топган юртнинг келажаги ҳам обод бўлади деганларидек, биз, нуронийлар жамият учун, шу жамиятда таркиб топаётган эзгу амалларни мустаҳкамлаш, ёшлар қалбига сингдириш учун ўз бурчимизни ўтамоғимиз лозим. Инсон тарбияси йўлида ишончга лойиқлик — энг катта бахт!\nJessalyn 17:23, 03 февраля 2017\nI'm quite pleased with the inoafmrtion in this one. TY!\nMatei 10:16, 05 февраля 2017


Виктор Кумиков “Динамо” ниманинг эвазига ғалаба қозонганини айтди\n16 октябрь, 2017, 18:52\n«Динамо» - «Олмалиқ» (1:0) учрашувидан кейин дастлаб меҳмонлар устози Виктор Кумиков ўйин борасида тўхталди. Бу ҳақда “Динамо” расмий сайти хабар бермоқда.\n- Сўнгги ўйинларда натижамиз яхши бўлмаяпти, қанақадир қора чизиқдан чиқа олмаяпмиз. Жуда кўп имкониятлар яратаяпмиз, аммо имкониятдан фойдалана олмаяпмиз. Ўтган турда «Нефтчи» билан ўйинда ҳам 4 та яккама-якка вазиятдан фойдалана олмадик, бугун ҳам яхши имкониятларни голга айлантира олмадик. Гол урмаганингдан кейин ҳаттоки дурангдан ҳам умид қилиш қийин. Шу боис бугун ҳақоний мағлуб бўлдик. Вазиятлардан фойдалана олмаяпмиз.\n«Нефтчи» ярим йилдан буён ғалаба қозона олмаётганди, ўтган турда бизни мағлуб этди. Худди шундай «Динамо» ҳам ярим йил ўтиб, айнан бизни мағлуб этди. Хатолар устида ишлаб, вазиятни ўзгартиришимиз шарт. «Динамо» савия борасида биздан кучли бўлмасада, улар иштиёқ, курашувчанлик эвазига бизни мағлуб этишди деб ўйлайман, - дейди Виктор Балютович.


Роналдонинг агентлиги Надаль билан ҳамкорлик қилади / CHAMPIONAT.asia\nРоналдонинг агентлиги Надаль билан ҳамкорлик қилади\n01 мар 11:11\nСайёрамизнинг биринчи рақамли теннисчиси Рафаэль Надаль Бразилия футболининг яқин ўтмишдаги юлдузи Роналдога тегишли маркетнинг агентлиги билан шартнома имзолади.\nИкки карра жаҳон чемпионининг компанияси Надални бутун дунёда намойиш этувчи Goramendi Siglo XXI агентилиги билан келишувга эришилганини маълум қилди. Роналдонинг агентлиги испан теннисчисининг реклама шартномалари билан шуғулланади.\n“Надаль нафақат бизнинг ҳамкоримиз, балки кумиримиз ҳамдир. Биз унинг истеъдодидан ҳайратланамиз. Рафа шунчаки ажойиб инсон”, – дея икки карра “Олтин тўп” соҳибининг сўзларидан иқтибос келтирмоқда Tennis.com сайти.\nРоналдонинг компанияси Надалдан ташқари, Бразилияда Неймар, Рубенс Баррикелло ва Андерсон Силваларнинг ҳам ишини юритади.


Оқсилларни блоклаш кўз тўр пардаси хужайралари йўналишини ўзгартиришга мажбур қилди — QWERT.UZ\nОқсилларни блоклаш кўз тўр пардаси хужайралари йўналишини ўзгартиришга мажбур қилди\nОпубликовано 12 мая, 2019 12 мая, 2019 автором qwert.uz\nАҚШ олимлари шикастланган кўз тўр пардасини таклаш йўлини кашф қилдилар — деб ёзади «Mail.ru health».\nБунинг учун улар оқсилларни блоклаш каскадини ишга туширдилар, бу эса сичқонларнинг кўз тўр пардасидаги хужайралар бошқа турдаги хужайраларга икки баробар кўпроқ айлана бошлаган. Келгусида бу усул йўқотилган кўриш қобилиятини нафақат сичқонларда, балким инсонларда хам тикланишига олиб келиши мумкин.\nКемирувчилар кўз тўр пардасида регенерация жараёни кузатилмайди. Лекин, кенг оммалашган данио-рерио балиғида аксинча бўлиб, хужайралар тикланади. Мюллер хужайраси деб аталувчи данио-рерио балиғи кўз тўр пардаси таркибига кирувчи махсус хужайралар кўз тўр пардасининг нейронига айланади. Кемирувчиларда хам «Мюллер хужайраси» мавжуд бўлиб, лекин улар номаълум сабабларга кўра, пролиферация, яъни бошқа турдаги хужайрага айлана олмайдилар. лекин барибир, улар бошқа турга айланишни бошлайди, лекин тезда сўниб қолади.\nОлимлар нима учун бундай ходиса рўй беришини, бу холда қандайдир чора кўришнинг имкони борми ёки йўқми деган саволга жавоб топмоқчи бўлишди. Улар организмларни ўсиши ва ривожланишини назорат қилувчи, оқсиллар тўпламидан ташкил топган «Hippo» сигнал йўлини эсладилар. «Hippo» трансскрипцион фактор CUCLIN D1 оқсилини синтез қилишда қўлланиладиган YAP оқсили билан боғланишни билади. У эса ўз навбатида Мюллер хужайралари нейронга айланиши учун зарур.\nОлимлар Мюллер хужайрасини кўз тўр пардасининг бошқа хужайрасига айлантириш ва шу тариқа YAP оқсилини тиклашга «Hippo» халақит беради деб тахмин қилмоқдалар. Буни текшириш учун, «Hippo» га кирувчи ва YAP оқсили билан боғланиб, уни бартараф қилувчи Lots1 ва Lots2 оқсиллари ўчирилган сичқонлардан фойдаландилар.\nСичқонлар туғилганидан 21 кун ўтгач, тадқиқотчилар уларнинг кўз тўр пардасини ўрганиб, CYCLIN D1 оқсилининг миқдори ошиб кетганлигини аниқлашди. Бундан ташқари улар тажриба остидаги сичқонларда пролиферация босқичида кўз тўр пардаси хужайралари миқдори назорат гурухидаги хайвонларникига қараганда кўпроқ эканлигини аниқладилар.\nТажрибанинг 2-босқичида олимлар бошқа сичқонлар билан тадқиқот олиб бордилар. Энди улардаги «Hippo» га йўлидаги оқсилларни эмас, YAP оқсилини алмаштирдилар. Улар бу оқсилнинг серин аминокислотасининг барча қолдиқлари аланин билан алмаштирилган шаклидан фойдаланишди-ки, натижада Lots1 ва Lots2 оқсиллар у билан боғлана олмади. Ушбу шаклдаги оқсилли сичқонларга NMDA рецептори уколини қилиб, кўз тўр пардасини шикастладилар, 5 кундан кейин, олимлар кўз тўр пардаси шикастланмаган назорат гурухидагиларга қараганда кўз тўр пардаси пролиферация қилинган хужайралар миқдори 2 баробарга кўп эканлигини гувохи бўлдилар.\nТажриба доирасида хозирча тиббиёт мутахассислари «Мюллер хужайралари» нинг пролиферациясига эришдилар холос.\nЭндиликда олимлар Мюллернинг пролиферацияланувчи хужайраларини қандай қилиб шакастланган кўз тўр пардасидаги хужайрага алмаштириш устида бош қотиришмоқда.\nOqsillarni bloklash ko‘z to‘r pardasi xujayralari yo‘nalishini o‘zgartirishga majbur qildi


Собиқ сиёсатчи умрбод озодликдан маҳрум қилинди\n09.05.2018 02:15 0 1505\nХитойда коррупцияда айбланган собиқ сиёсатчи Сун Жингсай умрбод озодликдан маҳрум қилинди. Бу ҳақда «Hurriyet» хабар бермоқда.\n«Синхуа» агентлиги хабарига кўра, Сун Тиенжин шаҳридаги Биринчи ўрта халқ судида 2002 — 2017-йиллар мобайнида пойтахт Пекин, Чонг-чинг шаҳри ва Жилин вилоятида ишлаган пайтида 170 миллион юан (тахминан 26,7 миллион АҚШ доллари) миқдорида пора олгани аниқланди.\nСуд 54 ёшли Сунни умрбод қамоққа ҳамда барча бойликларини мусодара этишга ҳукм қилди.\nХитой раиси Си Цзинпин 2013 йили ҳукумат тепасига келганидаан бери коррупцияга қарши курашиб келмоқда. 2017 йил мобайнида 159 минг давлат хизматчиси айнан коррупция туфайли турли жазоларга тортилди.


Бош саҳифа>ЯНГИЛИКЛАР>УММАТ ХАБАРЛАРИ>Шайх Абу Қатода ал – Фаластинийни Украина мусулмонларига мурожаати\nБу менинг Украина мусулмонларига ислом ва тавҳидда биродарлик талаб қиладиган мурожаат ва самимий маслаҳатимдир. Аллоҳдан бизни жиҳод ва шаҳодат юртларида сизлар билан бирлаштиришини ва қиёмат кунида бизни сизлар билан Ўзининг Арши соясида тўплашини сўрайман.\nБугун Украина, Россия ва бошқа давлатлар ўртасида юзага келган вазиятдан тушунганим, мен ишонганимдек ва буни Аллоҳ яхши билади, ҳозирги вазият бизга Аллоҳнинг инояти ва жиҳод эшикларини очиш учун катта имкониятидир. Жиҳод сабабли Аллоҳ таоло кўплаб мамлакатлар мусулмонларини руслар зулмидан қутқаради. Аллоҳнинг ёрдами билан бу нафақат Россия яқинида яшовчи мусулмонларини, балки Шом (Сурия) мусулмонларининг мавқеига ҳам таъсир қилиши мумкин. Биз ишонамизки, россияликларни кескин ҳаракатларига ундаган Аллоҳ бўлади ва бугунги кунда содир бўлаётган воқеалар, хусусан, Украина мусулмонлари учун яхши имкониятдир, чунки воқеалар ривожи шундай тус олиш мумкинки, кўплаб исломий давлатлар ва бутун дунё учун катта неъмат бўлади.\nМақсадимиз бугун мусулмонларни шариат амри (байроғи) остида русларга қарши жиҳодга ундашдир. Биз кўриб турибмиз ва эшитганимиздек, Украинада қуроллар оммага тарқатилган, мамлакатдаги вазият (хавфсизлик) пароканда бўлди, украиналиклар босқинчи Россияга қарши улар билан бирга курашаётганларни яхши кўрадилар. Юқорида айтилганларнинг барчасига таяниб айтамизки: бу мусулмон қўмондонлари учун мусулмонларни бирлаштириш, уюштириш, тайёрлаш ва русларга қарши жиҳод қилиш, уларни йўқ қилиш ва уларга зарар етказиш учун яхши имкониятдир.\nБиз урушни тезда тугаш тарафдори эмас, балки узоқ вақт ишлашга тайёрланишимиз керак, чунки бу жанг янада кучайиб, бошқа мамлакатларга ҳам тарқалиши мумкин. Шунинг учун ҳам илм, ҳикмат ва тажрибага эга бўлган, Аллоҳ учун бир-бирини яхши кўриб, Умматимизнинг келажакдаги равнақи учун якка амр остида сафарбар қилиш, тайёргарлик кўриш ва жиҳод қилишга чақирамиз. Мақсадимиз мусулмонларнинг ўз байроғи остида мустақил ишлашини таъминлашдир ва бу мақсадга эришиш учун донолик, сабр-тоқатни лозим тутуш керак. Буни оммага эълон қилмаса ҳам бўлади. Сизга чин дилдан бир байроқ остида бирлашишни ва бўлинмасликни маслаҳат бераман, чунки бўлиниш бизнинг энг катта муаммойимиз.\nУни биз учун шайтон зийнатлаб, Қуръон ва суннатга амал қилиш баҳонаси билан уни гўё қонуний деб кўрсатади, шайтон бизни қуйидаги йўллар билан чақиради: – эҳтиросларга эргашиш; – дунёга муҳаббат; – ҳокимиятга ташналик. Шундай экан, бир бўлиб ва ораларингизда шариат билан ҳукм қилиш учун ораларингиздаги олимларингизни қўйинг. Ўзингиздаги воқеликларингизга нубувват ёруғлиги орқали қаранг ва ёдда тутинки: ким ўз вақти келмасидан олдин бирор нарса олишга шошилса, ҳеч нарсага эришмайди.\nҲар бир нарсанинг ўз вақти бор, шунинг учун бу имкониятдан фойдаланиб, бирлашиб ва имкон қадар бирликда ишлашга интилинг, чунки агар биз ҳозирги вазиятни қўлдан бой берсак, биз кўп нарсани йўқотган бўламиз. Кўпларингиз русларга қарши жиҳод қилмоқчи бўлдингиз ва ўз жонларингизни доимо шундай қилишга ундадингиз – мана, русларнинг ўзлари ҳам олдингизга келишди. Бас, ўрнингиздан туриб, Оллоҳ берган омонатни адо қилинг ва лаънати руслардан ўч олинг! Сабрли бўлинг, дуода Аллоҳга тез-тез юзланинг, собит бўлинг ва Унга яқинлашинг, Уни зикр қилинг ва Қуръон ўқинг.


Девонда раҳбарнинг копьютеридан “варақа” чиқди « Ўзбекистон Халқ Ҳаракати\nДевонда раҳбарнинг копьютеридан “варақа” чиқди\n06 September 2012 - 15:24\nСурхондарё вилоятининг “Газлаштириш” идорасида 2012 йилнинг январь ойидан бошлаб, текшириш ишлари бошланган эди. Шу текшириш давомида, Сурхондарё вилояти газ таъминотидан, Республика бўйича кридиторлик қарзи, 30 миллиард 500 миллион сўмни ташкил этмоқда. Ушбу қарздорликни тугатиш ва унинг сабабларини ўрганиб чиқиш мақсадида, Ўзбекистон Республикаси “Газ холдинг компанияси” томонидан 2012 йилнинг 25 июл куни “олти ойлик якунлари бўйича”, Термиз шаҳрида йиғилиш бўлиб ўтди. Ушбу йиғилишда, “қарздор шаҳар ва туманларни газ таъминотидан узиб қўйиш” масаласи кун тартибида қўйилди.\nЙиғилиш натижаларига кўра, “ Сурхондарё вилоятига қарашли, Денов, Узун, Сариосиё, Шўрчи, Қумқўрғон, Олтинсой, Қизириқ туманлари газ ёқилғисидан дебиторлик ва кридиторлик қарздорлиги борлиги учун, газ билан таъминлаш тўхтатилсин…” деган мазмунда қарор қабул қилинган эди…\nОрадан бир ой ўтар-ўтмас, Сурхондарё вилояти Денов шаҳрига қарашли, “Газлаштириш” идорасини вилоят прокуратураси ва солиқ идоралари томонидан текширилди. Текшириш давомида эса, “Денов шаҳрида яшовчи фуқаролар газ таъминотидан кридиторлик қарзлари 10 миллиард сўмни, ташкилот ва корхоналарнинг қарздорлиги эса, 17 миллиард сўмга етмоқда…” деган мазмунда “далолатнома” тузилган.\nУшбу текширув ишларидан сўнг, вилоят прокуратураси, Денов шаҳар, прокуратурасига “Тақдимнома” киритган. Юқорида қайт қилинган суммани ўндириб олиш мақсадида, шаҳар прокуратураси “Газтаъминлаш” идорасини яна қайтадан текширув ўтқазишган. Натижаларга кўра: “Денов шаҳар, “газлаштириш” идорасининг раҳбари Абдусалом Чориевнинг идорасидаги компьютердан, “Ҳизбут-таҳрир” партиясига тегишли бўлган “варақа” чиққан…”\nЎзбекистон Республикаси ЖКнинг 167, 205 ва 159 моддаларига асосланиб, Абдусалом Чориевга нисбатан “жиноий иш” очилди ва Сурхондарё вилояти “жиноят ишлари бўйича суди” томонидан Абдусалом Чориев 15 йилга озодликдан маҳрум этилди…\nУнинг яқин қариндошлари бирининг сўзига қараганда: “Абдусалом Чориевнинг “кресло”си кимгадир керак эди. Шу “иш” амалга оширилди. Идорада текширув ўтқазган прокуратура ходимлари компьютерни ўзларича ҳеч кимсадан сўриштирмай, икки кун олдин шаҳар прокуратурасига олиб кетишган эди. Орадан бир хафта ўтгандан сўнг, копьютерни олиб кетган шаҳар прокурорининг хайдовчиси, Камол исмли шаҳс, “копьютер текширувдан ўтказилди…”деган оғзаки гапни айтган холос. Шундан кейин, “текширув” ишлари бошлаб юборилган эди…”